
PËR RATIFIKIMIN E “MARRËVESHJES FINANCIARE NDËRMJET QEVERISË SË REPUBLIKËS TË SHQIPËRISË DHE MEDIOCREDITO CENTRALE S.P.A. ITALI PËR PROGRAMIN E RISTRUKTURIMIT TEKNIK DHE MENAXHUES TË KESH SHA DHE FUQIZIMIN E SISTEMIT ELEKTRIK SHQIPTAR”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave,

K U V E N D I
I REPUBLIKËS SË SHQIPËRISË

V E N D O S I:

Neni 1

Ratifikohet “Marrëveshja financiare ndërmjet Qeverisë së Republikës të Shqipërisë dhe Mediocredito Centrale S.p.a. Itali për programin e ristrukturimit teknik dhe menaxhues të KESH sh.a. dhe fuqizimin e sistemit elektrik shqiptar”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.3970, datë 29.9.2003 të Presidentit të Republikës së Shqipërisë, Alfred Moisiu


MARRËVESHJE FINANCIARE 
Ndërmjet QEVERISË SË REPUBLIKËS TË SHQIPËRISË dhe  MCC S.P.A.

Në bazë të nenit 6 të ligjit nr.49, të datës 26 shkurt 1987 të Republikës Italiane, ndërmjet
Ministrisë së Financave të Shqipërisë (me cilësinë e Huamarrësit), që vepron në emër dhe për llogari të Qeverisë së Republikës të Shqipërisë, e cila përfaqësohet nga Ministri i Financave, Kastriot Islami nga njëra anë dhe Mediocredito  Centrale (MCC) S.p.a. e Grupit Bankar Kapitalia, një shoqëri aksionere e regjistruar në Regjistrin e Bankave, me kapital social 475 138 635 euro, me seli në Via Piemonte 51 Romë, regjistruar në regjistrin tregtar, kodi fiskal nr.00594040586, TVSH nr.00915101000 (i cili në këtë Marrëveshje do të njihet si MCC), me cilësinë e administratorit të fondit të krijuar në bazë të nenit 6 të ligjit italian nr.49, datë 26 shkurt 1987, përfaqësuar nga z. Francesco Anania, nga ana tjetër.
Duke pasur parasysh që: 
Ministria e Ekonomisë dhe e Financave të Qeverisë së Republikës Italiane, me propozim të Ministrit të Punëve të Jashtme, me dekretin nr.44790, datë 9 maj 2003, ka autorizuar Mediocredito Centrale t’i japë Qeverisë së Republikës të Shqipërisë një kredi financiare prej  41 528 041, 03 (dyzetë e një milionë e pesëqind e njëzet e tetë mijë e dyzet një pikë zero tre ) euro, me këto kushte:
- kthimi: në 36  këste gjashtëmujore  të barabarta dhe të njëpasnjëshme, ku afati i pagimit të këstit të parë mbaron 222  muaj pas datës së hyrjes në fuqi të kësaj Marrëveshjeje financiare;
- përqindja e interesit: 0,40% (zero presje dyzet për qind) interes nominal vjetor, i cili do të paguhet në fund të gjashtëmujorit, ku ky gjashtëmujor, fillon nga data e çdo përdorimi;
- destinacioni: Programi i ristrukturimit teknik e menaxhues të KESH sh.a. dhe të fuqizimit të sistemit elektrik shqiptar.  
Më poshtë Palët bien dakord përsa vijon duke i konsideruar hyrjen edhe anekset si pjesë përbërëse të kësaj Marrëveshjeje.

Neni 1 
Përkufizime

Në kuadër të kësaj Marrëveshjeje financiare dhe të anekseve bashkëlidhur, terminologjia e përdorur do të ketë këtë kuptim:
“Deklarata e borxhit”: është deklarata e cilësuar në nenin 9, me të cilën Huamarrësi merr detyrimin karshi MCC-së për të kthyer kuotat kapital dhe interesat e kësaj kredie financiare; 
“Banka agjente”: është banka me filialin në (Romë), e caktuar nga Huamarrësi siç është parashikuar në anekset A dhe C dhe pranë së cilës do të hapet në emër të vetë Huamarrësit një llogari rrjedhëse (e quajtur “Llogari me jashtë) për akreditimin e fondeve të nevojshme për kryerjen e pagesave të parashikuara në kontratat tregtare;
“Dokumentacioni kontraktual”: është dokumentacioni i parashikuar në kontratën tregtare dhe që përfshin mënyrat e pagesës: (p.sh. faturat, packing list, gjendjen e ecurisë etj.);
“Marrëveshja financiare”: është kjo Marrëveshje financiare, hyrja së bashku me anekset të cilat janë pjesë përbërëse e saj;
“Kredi financiare”: është financimi që MCC, në bazë të autorizimit të lëshuar nga Ministria e Ekonomisë dhe e Financave dhe me propozim të Ministrit të Punëve të Jashtme, jep sipas afateve dhe kushteve të përcaktuara në hyrje dhe në nenin 2 të kësaj Marrëveshjeje financiare;
“Periudha e lirë” është periudha e cila fillon nga data e hyrjes në fuqi të kësaj Marrëveshjeje Financiare dhe përfundon 18 vjet nga kjo datë; 
“Autoritetet kompetente italiane”: janë Ministria e Ekonomisë dhe Financave dhe/ose Ministria e Punëve të Jashtme, dhe/ose ente të tjera kompetente të Republikës Italiane; 
“Plani i prokurimit”: është plani i blerjeve të mallrave, shërbimeve dhe punimeve të caktuara nga Huamarrësi dhe të miratuara nga Drejtoria e Përgjithshme e Bashkëpunimit për Zhvillim.
“Projekte”/"Programe”: është programi i ristrukturimit teknik e menaxhues të KESH sh.a, si dhe të fuqizimit të sistemit elektrik shqiptar, i financuar në një pjesë nga kredia financiare; në veçanti programi përfshin: asistencë menaxhimi, furnizim të materialeve elektrike dhe makinave, ndërtimin e nënstacioneve të reja Tirana 2 dhe Tirana qendër, fuqizimi i nënstacioneve të Kasharit dhe Pogradecit, fuqizimin e rrjetit shpërndarës nga nënstacioni Pogradec dhe qytetit të Durrësit;
“Kontrata/t e furnizimit”:  është/janë kontrata/t e furnizimit të të mirave dhe/ose shërbimeve nga ana e eksportuesve italianë për importuesit shqiptarë, që lidhen me realizimin e projekteve/programeve.

Neni 2
Kredia financiare

2.1 MCC i jep Huamarrësit, i cili nga ana e tij e pranon, një kredi financiare në vlerën  41 528 041, 03 (dyzet e një milionë e pesëqind e njëzet e tetëmijë e dyzet e një/zero tre) euro.
2.2 Kjo kredi financiare do të financojë kontratat e furnizimit në lidhje me programin e ristrukturimit teknik e menaxhues të KESH sh.a. dhe të fuqizimit të sistemit elektrik shqiptar.
2.3 Këto kontrata furnizimi që lidhen me programin në nenin 2.2 do të prokurohen duke ndjekur rregullat dhe procedurat për shërbimet, furnizimet dhe kontratat e punimeve të financuara nga buxheti i përgjithshëm i Komisionit Europian në kuadër të bashkëpunimit me vendet e treta (të rishikuara në 2003).
2.4 Përqindja e autorizuar për kosto lokale/vende të tjera për çdo kontratë tregtare do të përcaktohet në planin e prokurimit; megjithatë kjo përqindje nuk mund të jetë më e lartë se 35% (tridhjetë e pesë për qind) e vlerës së përgjithshme të kredisë financiare.
2.5 Bihet dakord që banka agjente në lidhje me këtë kredi financiare do të jetë filiali i (Romës).
2.6 Kredia financiare do të jetë e disponueshme dhe e përdorshme në kohën,  mënyrën dhe sipas kushteve të parashikuara në këtë Marrëveshje financiare, me përjashtim të rastit kur autoritetet kompetente italiane vendosin ndryshe.

Neni 3
Hyrja në fuqi e Marrëveshjes financiare 

3.1. Që kjo Konventë të hyjë në fuqi, MCC duhet të marrë nga Huamarrësi dokumentet e mëposhtme: 
i) Një deklaratë të lëshuar nga organi kompetent i Qeverisë së Republikës të Shqipërisë, e cila vërteton autoritetin e Huamarrësit për të nënshkruar në emër dhe për llogari të Qeverisë shqiptare, këtë Marrëveshje financiare nëpërmjet një personi të autorizuar konform dispozitave legjislative, administrative dhe rregulloreve që janë në fuqi në Shqipëri, si dhe të marrë përsipër detyrimet që rrjedhin nga kjo Marrëveshje.
ii) Aktin e caktimit, të lëshuar nga autoriteti kompetent i Qeverisë së Republikës të Shqipërisë, të personit ose personave të autorizuar për të firmosur Marrëveshjen financiare, njohjen e borxhit (aneksi E) që parashikohet në nenin 9 dhe dokumentet e tjera të parashikuara në këtë Marrëveshje financiare, të cilat i bashkëngjiten në anekset A, B dhe C; ky akt duhet të japë në hollësi emrin dhe pozicionin e këtyre personave dhe të shoqërohet nga “depozitimi” i firmave të tyre; Huamarrësi duhet t’ia dorëzojë këtë akt, “depozitimin” e firmave, si dhe ndryshimet eventuale edhe bankës agjente.
iii) Kopje të instruksioneve, dhënë bankës agjente, për të hapur në emër të Huamarrësit një “Llogari me jashtë” dhe për t’i përdorur fondet e akredituara ekskluzivisht për të kryer pagesat e përcaktuara nga vetë Huamarrësi dhe sipas mënyrave të përcaktuara po nga ai. Instruksionet duhet të hartohen në përputhje me aneksin A, duhet të pranohet  shprehimisht nga banka agjente dhe po kjo e fundit t’ia konfirmojë me shkrim Huamarrësit dhe për dijeni MCC.
3.2 MCC, me marrjen e dokumenteve të përmendura më lart, pasi i ka gjetur ato konform kërkesave të tij, i bën të ditur Huamarrësit dhe bankës agjente, me anë të një letre ose telex/faks, i cili duhet të konfirmohet më pas me letër, datën e hyrjes në fuqi të kësaj Marrëveshjeje financiare.

Neni 4
Afatet e përdorimit të kredisë 

4.1 Afati i përdorimit të kredisë financiare është 36  muaj duke filluar nga data e hyrjes në fuqi të kësaj Marrëveshjeje financiare. Ky afat mund të zgjatet nga ana e MCC-së. Në kundërshtim me sa më sipër, MCC mund të mos e zgjasë periudhën e përdorimit, në rast se Huamarrësi ose autoritetet kompetente italiane nuk bien dakord për një zgjatje të tillë dhe kanë njoftuar kështu me shkrim MCC të paktën një muaj përpara datës së skadimit të periudhës së disbursimit.
4.2 Në rast se afati i përdorimit ka përfunduar dhe nuk është zgjatur, Mediocredito Centrale, pasi ka marrë mendimin e autoriteteve  kompetente italiane, i bën të ditur Huamarrësit dhe Bankës Italo-Shqiptare anulimin e detyrimit lidhur me fondet e papërdorura.

Neni 5
Mënyra e përdorimit të kredisë financiare

5.1 Kredia financiare do të përdoret nga Huamarrësi, në rast se do të përmbushen kushtet e mëposhtme:
i) dhënia e të drejtës nga ana e autoriteteve kompetente italiane lidhur me përfshirjen e kontratës/ve të furnizimit në kredinë financiare;
ii) rezultati pozitiv i vëzhgimit në kompetencë të Mediocredito Centrale siç parashikohet në nenin 5.2 me poshtë;
iii) marrja nga ana e MCC e kërkesës për vënien në dispozicion të fondeve dhe të letrës udhëzuese bankës agjente siç parashikohet në nenet 6.1 dhe 6.2.
5.2 Në vijim të marrjes të së drejtës, siç parashikohet  në pikën 5.1(i), MCC fillon fazën vëzhguese që është kompetencë e saj, e cila parashikon:
i) kontrolle në bazë të dispozitave të dhëna nga autoritetet kompetente italiane, në lidhje me eksportuesin italian dhe kompanitë përkatëse italiane/individë të përfshirë me importuesin lokal dhe lidhur me kontratat e furnizimit. Përsa i përket kontratave të furnizimit, MCC do të verifikojë se ato janë në përputhje me termat dhe kushtet e kredisë financiare dhe janë të detajuara lidhur me kostot/çmimet, me qëllim verifikimet që parashikohen në nenin 7.4;
ii) të njoftojë Huamarrësin për marrjen e autorizimit sipas nenit 5.1 (i) sipër dhe të kërkojë nga Huamarrësi dërgimin e kërkesës sipas nenit 6.1, sikurse edhe letrën e përcaktuar në nenin 6.2.
5.3 Përfundimi pozitiv i kësaj faze vëzhguese nga ana e MCC-së do të bëjë të mundur përfshirjen e kontratave të furnizimit në kredinë financiare. Financimi i kontratave të mësipërme të furnizimit do të bëhet vetëm pas plotësimit të kushteve të vendosura në pikën 5.1 (iii).
5.4 MCC do të vërë në dijeni Huamarrësin, bankën agjente dhe eksportuesin italian lidhur me përfshirjen dhe financimin e kontratës/ave të furnizimit.

Neni 6
Kërkesa për disbursim 

6.1 Menjëherë pas komunikimit për marrjen e lejes, siç parashikohet në nenin 5.1, (i), Huamarrësi do t’i dërgojë Mediocredito Centrale një letër me kërkesën për vënien në dispozicion të fondeve të nevojshme për të përballuar pagesat e parashikuara në çdonjërën nga kontratat e furnizimit. Me anën e kësaj kërkese, e cila hartohet në përputhje me aneksin B, Huamarrësi njeh mundësinë e financimit dhe rregullsinë e kontratave të furnizimit dhe angazhohet t’i kthejë MCC-së shumën e disbursuar.
6.2 Huamarrësi do t’i dërgojë bankës agjente dhe një kopje MCC-së, për secilën nga kontratat e mësipërme të furnzimit, një letër udhëzuese hartuar në përputhje me aneksin C, e cila duhet të pranohet shprehimisht nga banka agjente, e cila duhet t’ia komunikojë me shkrim Huamarrësit dhe MCC-së.
6.3  Kërkesa dhe letra udhëzuese që parashikohen në nenin 6.1 dhe 6.2 të kësaj Konvente duhet të mbërrijë në kohën e duhur, por gjithësesi jo më vonë se 6 (gjashtë) muaj nga data e njoftimit të MCC-së. Me t'u kaluar ky afat, MCC-së do të shqyrtojë, duke marrë edhe mendimin e autoriteteve kompetente italiane, shfuqizimin eventual të kontratave të furnizimit si zë i kredisë financiare.
6.4 Në bazë të udhëzimeve të mësipërme të marra nga Huamarrësi, siç parashikohen në nenin 6.2, banka agjente do t’i kërkojë herë pas here MCC-së, akreditimin në llogarinë me jashtë të fondeve të nevojshme për të kryer pagesat e parashikuara në kontratat e furnizimit, sipas modaliteteve të parashikuara në nenin 7 më poshtë. Banka agjente do të hartojë kërkesat e disbursimit konform aneksit D dhe do t’i dërgojë një kopje Huamarrësit.

Neni 7 
Disbursimi 

7.1 Duke qenë  gjithnjë në fuqi afati i parashikuar në nenin 4.1, secila kërkesë e pjesshme ose e plotë e disbursimit (neni 6.4) duhet t’i mbërrijë Mediocredito Centrale brenda dhe jo më shumë se: (i) 24 muaj nga komunikimi, siç parashikohet në nenin 5.4 ose (ii) në një  kohë tjetër (në rast se ka një të tillë) në kontratën e furnizimit. Pas përfundimit të periudhës së përmendur më sipër MCC do të marrë në konsideratë, pas konsultimit me autoritetet kompetente italiane, mundësinë e anulimit të pjesës së papërdorur që lidhet me kontratatën/tat e furnizimit.
7.2 Secila nga kërkesat e disbursimit që parashikohet në nenin 6.4 duhet të paraqitet në përputhje me çdo pagesë që duhet kryer,  sipas mënyrave të parashikuara në secilën kontratë furnizuese, me paraqitjen e dokumentacionit kontraktor.   
7.3 Dokumentacioni kontraktor do t’i dorëzohet bankës agjente nga eksportuesit italianë, e cila ia nis kopjet e njehsuara me origjinalin Mediocredito Centrale dhe origjinalet Huamarrësit.
7.4 Pas marrjes së çdonjërës nga kërkesat e disbursimit, Mediocredito Centrale do të procedojë me verifikimin e dokumentacionit kontraktual. Ky verifikim i përket përputhjes me këtë dokumentacion kontraktual të kontratës furnizuese përkatëse.
7.5 Mediocredito Centrale do t’i ekzekutojë kërkesat e mësipërme të disbursimit brenda 30  ditëve nga data e marrjes së tyre.
7.6 Në varësi të përfundimit pozitiv të verifikimit që parashikohet në nenin 7.4 më sipër, Mediocredito Centrale do t’i japë bankës agjente udhëzimet e nevojshme për disbursimin e fondeve në llogarinë me jashtë dhe do t’i konfirmojë me telex ose fax Huamarrësit shumën totale të disbursimit dhe datën në të cilën ato janë kredituar.
7.7 Në të njëjtën kohë me kreditimin në llogarinë me jashtë, banka agjente do të kryejë pagesat në favor të eksportuesve italianë sipas udhëzimeve të dhëna, duke marrë nga eksportuesit italianë deklaratën e pagesës që parashikohet në aneksin F në dy kopje origjinale, një nga të cilat do t’i dërgohet Huamarrësit dhe tjetra Mediocredito Centrale.
7.8 Pas çdo kreditimi fondesh në llogarinë me jashtë dhe kryerjen e pagesave përkatëse në favor të eksportuesve italianë, MCC do t’i dërgojë letër me shkrim Huamarrësit dhe një kopje bankës agjente, planin e shlyerjes së shumës së disbursuar duke përcaktuar datat e duhura në përputhje me nenin 8 më poshtë. Huamarrësi do të konfirmojë me shkrim pranimin e këtij plani shlyerjeje.

Neni 8 
Shlyerja e kredisë financiare dhe pagimi i interesave
 
8.1 Çdo shumë e kredituar në “Llogarinë me jashtë” do të kthehet në bazë të një plani shlyerjeje prej 36 këstesh gjashtëmujore, të barabartë dhe të njëpasnjëshëm (kuota principale), ku pagesa e këstit të parë skadon 222 muaj pas datës së hyrjes në fuqi të kësaj Marrëveshjeje financiare. MCC do t’i dërgojë planin e shlyerjes Huamarrësit dhe një kopje bankës agjente, siç është parashikuar në nenin 7.8.
8.2 Mbi këstet e principalit të ngelur të kredituar do të llogariten interesa në masën 0,40% në vit, të barabarta me 0,20%  në fund të gjashtëmujorit, duke filluar nga data e kreditimit dhe deri në datën e kthimit të këstit të fundit të principalit. Interesat do të llogariten në bazë muaji 30 ditësh dhe viti 360  ditësh (360/360).
8.3 Gjatë periudhës së shlyerjes, këto interesa do të paguhen në të njëjtën datë skadence me këstet e principalit. Gjatë periudhës grace (periudhës së lirë ), këto interesa do të paguhen në bazë gjashtëmujori në datat që u korrespondojnë me ditë dhe muaj datave të shlyerjes së kësteve të principalit. Në këtë mënyrë, kuota e parë e interesit mund të përkojë me një periudhë më të shkurtër se gjashtëmujori. Megjithatë, në rast se kjo periudhë është më e shkurtër se 30 ditë, kjo kuotë interesi do të paguhet me kuotën e mëpasshme të interesit. Kuota e parë e interesit, që i përket një periudhe më të gjatë ose më të shkurtër se gjashtëmujori do të llogaritet për ditët që efektivisht kanë kaluar nga data e kreditimit të fondeve në “Llogarinë me jashtë” në datën e pagesës, në bazë të një gjashtëmujori prej 180 ditësh.
8.4 Deri në datën e lëshimit të njohjes së borxhit, nenin 9 më poshtë, pagesa e interesave që lidhen me çdo disbursim do të bëhet në afatet e parashikuara në planet e shlyerjes (neni 7.8); menjëherë pas kësaj date shlyerja e principalit dhe e interesave do të bëhen në afatet e parashikuara në planin e shlyerjes të njohjes së mësipërme të borxhit.
8.5 Për të gjitha shlyerjet dhe pagesat që duhet të bëhen në bazë të kësaj Marrëveshjeje financiare dhe në bazë të deklaratës përkatëse të borxhit, Huamarrësi ka detyrime të bëjë në kohën e duhur pagesat dhe shlyerjet përkatëse pa vonesa në euro në favor të MCC-së ose të ngarkuarve të saj. Këto shuma do të kreditohen pa asnjë zbritje të detyrimeve bankare dhe/ose valutore dhe fiskale dhe pa qenë nevoja e paralajmërimit nga ana e MCC-së ose të ngakuarve të saj.



Neni 9 
Lëshimi i deklaratës së njohjes së borxhit

9.1 Brenda 60 ditëve nga afati i fundi për përdorimin e kredisë (neni 4.1.), Huamarrësi do t’i lëshojë MCC-së deklaratën e njohjes së borxhit, të firmosur në çdo faqe, të hartuar në përputhje me aneksin E.
9.2 Kjo deklaratë e njohjes së borxhit është lirisht e transferueshme nga MCC tek persona juridikë publikë ose privatë, italianë ose të huaj. Është e qartë se Huamarrësit nuk mund t’i ngarkohen detyrimet për shpenzimet, komisionet, taksat ose tatimet që mund të rrjedhin nga lëshimi eventual i deklaratës së njohjes së borxhit. MCC do t’i bëjë të ditur bankës agjente transferimin e deklaratës së njohjes së borxhit.
9.3 Plani i shlyerjes së kësteve, i përcaktuar në deklaratën e njohjes së borxhit, do të hartohet duke mbledhur të gjitha këstet e principalit dhe interesit që nuk u ka mbaruar ende afati dhe këstet që mund t'u ketë kaluar afati, por që nuk janë paguar në datën e lëshimit të deklaratës së njohjes së borxhit, të cilat rezultojnë nga planet e veçanta të shlyerjes të përgatitura për çdo disbursim, siç është parashikuar në nenin 7.8.
9.4 Mediocredito Centrale do të depozitojë deklaratën e njohjes së borxhit për ruajtje dhe administrim pranë bankës angjente, pasi të jetë nënshkruar në favor të saj.
9.5 Banka Agjente do të regjistrojë herë pas here në deklaratën e njohjes së borxhit pagesat e shumave të principalit dhe interesit dhe këstet që u ka kaluar afati, dhe që nuk janë paguar. Me t'u kryer të gjitha pagesat e parashikuara në deklaratën e njohjes së borxhit, banka agjente duhej t’ia kthejë këtë të fundit Huamarrësit të firmosur.

 Neni 10
Detyrimet e Huamarrësit
                       
10.1 Angazhimi i Huamarrësit për të kryer pagesën e shumave në bazë të kësaj Konvente financiare dhe deklaratës relative të njohjes së borxhit do të jetë autonome, absolute, e pakushtëzuar dhe e parevokueshme.

Neni 11 
Pezullimi i disbursimeve 

11.1 Mediocredito Centrale gjatë periudhës së disbursimit të kredisë financiare rezervohet të pezullojë çdo kërkesë disbursimi në bazë të nenit 6, në rast se rezultojnë shkelje në lidhje me Mediocredito Centrale në bazë të kësaj Konvente financiare ose kredive të tjera financiare të dhëna nga vetë Mediocredito Centrale, qeverisë ose Bankës Qendrore, ose Enteve të Shtetit të Republikës së Shqipërisë, në bazë të nenit 6 të ligjit italian nr.38 të 9 shkurtit 1979 dhe të nenit 6 të ligjit italian nr.49 të 26 shkurtit 1987 të Republikës së Shqipërisë, siç mund të ndryshohet herë pas here. Mediocredito Centrale do të japë komunikim të menjëhershëm për pezullimin ndaj Huamarrësit.
11.2 Në rastin kur banka agjente ballafaqohet me pengesa që, për motive të pavarura nga vullneti i saj, nuk e lejojnë t’i japë rrugë instruksioneve të disbursimit nga ana e Mediocredito Centrale në llogarinë me jashtë (shih nenin 7.6), e njëjta bankë agjente do t’i japë komunikim të menjëhershëm me shkrim Huamarrësit dhe vetë Mediocredito Centrale. Në momentin e eliminimit të këtyre pengesave, banka agjente do t’i japë rrugë, duke u lidhur me Mediocredito Centrale, instruksionet e disbursimit të marra fillimisht nga vetë Mediocredito Centrale.
11.3 Mediocredito Centrale nuk do t’u japë rrugë kërkesave të disbursimit (neni 6.4), në rast se nuk janë të disponueshme shumat nga ana e autoriteteve kompetente italiane. 




Neni 12 
Mospagimi i interesit

12.1 Në rast se, për një arsye çfarëdo, për të cilën nuk është përgjegjës Huamarrësi, shumat e principalit dhe/ose interesave nuk kthehen brenda afatit në bankën agjente brenda datës të skadimit, Huamarrësi është i detyruar të paguajë kamatëvonesat e këtyre shumave për periudhën midis datës së mbarimit të afatit dhe datës së akreditimit efektiv në favor të Mediocredito Centrale ose të ngarkuarve ligjorë pranë vetë bankës agjente.
12.2 Këto kamatëvonesa do të llogariten në masë 0,40% për 35 ditët e mëpasshme nga data e mbarimit të afatit fillestar dhe menjëherë më pas, në masë 5% deri në datën e pagesës efektive në Mediocredito Centrale.
12.3 Për 35 ditët menjëherë të mëpasshme nga data e mbarimit të afatit fillestar këto kamatëvonesa do të llogariten gjithnjë me regjimet e interesave të thjeshta; për periudhën e mëpasshme ato do të llogariten me regjimin e interesit të thjeshtë, kur kjo periudhë është më e vogël se një vit dhe me regjimin e interesit të thjeshtë të kombinuar, kur kjo periudhë është më e madhe se një vit.

Neni 13
Rimbursimi i kuotave të kredisë financiare në rast të mosrealizimit të programeve/projekteve 

13.1 Në rast mungese apo realizimi të pjesshëm të projekteve/programeve, Huamarrësi do të rimbursojë  shumat e ngelura, përfshirë edhe ato të livruara si parapagim, në bazë të kushteve të përcaktuara ndërmjet MCC-së, dhe autoriteteve kompetente italiane.

Neni 14
Detyrime tatimore
 
14.1 Në bazë të nenit 9.2 të mësipërm, çdo detyrim tatimor, aktual apo i ardhshëm për çfarëdo lloj detyrimi në Shqipëri, në varësi të Marrëveshjes financiare në fuqi dhe të deklaratës së borxhit relativ me të, do të jetë ekskluzivisht në ngarkim të Huamarrësit.
14.2 Çdo detyrim tatimor në Itali, në varësi të Konventës financiare nuk do jetë në ngarkim të Huamarrësit.
14.3 Mediocredito Central deklaron se do të përdorë regjimin fiskal në nenin 19 të dekretit të Presidentit të Republikës nr.601 të 29 shtatorit 1973 siç mund ndryshohet kohë pas kohe.

Neni 15       
Ligji i zbatueshëm

15.1 Kjo Marrëveshje financiare është hartuar në bazë të ligjit italian.

Neni 16
Mosmarrëveshje të mundshme

16.1 Palët do të përpiqen të zgjidhin miqësisht çdo lloj mosmarrëveshje që vjen nga interpretimi dhe/ose zbatimi i kësaj Konvente financiare.
16.2 Në rast se përpjekje të tilla, brenda një kohe të arsyeshme, nuk do të çonin në  zgjidhjen e këtyre mosmarrëveshjeve,  këto do të  zgjidhen në  nivel qeveritar.
16.3  Në rast se një përpjekje e tillë nuk do të bëhej (ose do të bëhej), por nuk do të çonte në një zgjidhje të kënaqshme, të gjitha mosmarrëveshjet që vijnë nga kjo Konventë financiare apo që kanë lidhje me të do të zgjidhen përfundimisht sipas rregullores së arbitrazhit të Dhomës Ndërkombëtare të Tregtisë në Paris, Francë, nga një trup arbitror i përbërë nga tre anëtarë:                                                        
- një i caktuar nga Huamarrësi;
- një i caktuar nga MCC;
- një i caktuar nga arbitrat e mësipërm ose, në rast mosmarrëveshjesh, nga Presidenti i Dhomës së Tregtisë Ndërkombëtare të Parisit.
16.4  Në rast se Huamarrësi ose Mediocredito Centrale nuk kanë caktuar arbitrin e tyre brenda 30 ditëve duke filluar nga kërkesa e palës tjetër, arbitri do të caktohet nga Presidenti i Dhomës së Tregtisë Ndërkombëtare në Paris.
Vendimi i trupit arbitror, i cili do të gjykojë sipas ligjit italian, do të jetë përfundimtar dhe i pakundërshtueshëm nga të dyja palët pa asnjë mundësi apelimi.
Pavarësisht nga çdo mosmarrëveshje që mund të lindë mes palëve, Huamarrësi duhet të paguajë në afatet e caktuara, të  gjitha shumat në varësi të kësaj Konvente financiare dhe në veçanti të gjitha shumat që rrjedhin nga planet për shlyerje, të përcaktuara në nenin 8 dhe nga deklarata e borxhit në vijim.

Neni 17
Njoftime
 
17.1 Çdo njoftim që duhet zbatuar në lidhje me këtë Konventë financiare duhet të drejtohet në adresat e mëposhtme:
 - Ministria e Financave:Bulevardi "Dëshmorët e Kombit" -Tiranë  Shqipëri;
Mediocredito Centale-Via Piemonte 51, 00187 Roma –ITALIA; 
- Projecte & Export Finance-Istruttoria Convenzioni Finanziarie: Tel 0039-06-4791-2592/2749/2218/2200, telefax N 0039-06-4791-2574/2970
- Servizio Amminisrazione Finanziamenti Strutturati: Tel 0039-06-4791-2380/2249/2516/2206, Telefax n. 0039-06-4791-2059/2758;
N.swift MCENITRR
- Banka  agjente:.............................................................

Neni 18
Origjinalet e Konventës financiare

18.1 Kjo Konventë financiare është hartuar dhe nënshkruar në tre origjinalë në gjuhën italiane dhe në tre origjinalë në gjuhën angleze. Në rast mosmarrëveshjeje zbatohet teksti i hartuar      në  gjuhën  italiane.
Palët kanë nënshkruar Konventën financiare në ditën dhe vendin e treguar.

	Ministria e Financave e Shqipërisë    
	Mediocredito Centrale 




















FORMA E URDHRIT PËR BANKËN AGJENTE

ANEKSI A

nga:………………….(Huamarrësi)
për:…………………(banka agjente)
për: Mediocredito Centrale (për njohur)

Konventa financiare prej 41 528 041.03 (dyzetë e një milionë e pesëqind e njëzet e tetë mijë e dyzet e një pikë zero tre) euro e nënshkruar prej nesh në……… datë…………dhe nga Mediocredito Centrale në……………..datë……………
--------------------------------------------------------------------------------------------      

Në zbatim të kësaj Konvente financiare, ju emërojmë me anë të këtij mandati si bankën tonë agjente.
Për rrjedhojë, do të hapni  në emrin tonë një "Llogari me jashtë" pranë bankës suaj, në të cilën do të kreditohen fondet që Mediocredito Centrale do të vërë herë pas here në dispozicionin tonë.
Fondet e kredituara nga Mediocredito Centrale në llogarinë sa më sipër do të përdoren ekskluzivisht për pagesën e………., sipas udhëzimeve që do t’ju japim nëpërmjet një letre të veçantë hartuar sipas aneksit C, bashkëlidhur kësaj Konvente.
Kini mirësinë të na konfirmoni, me letër ose telex, që duhet të konfirmohet më pas me një letër, në dhe Mediocredito Centrale, pranimin e këtij mandati nga ana juaj.
Përshëndetje të përzemërta.






























FORMA E KËRKESËS PËR VËNIEN NË DISPOZICION TË FONDEVE
ANEKSI B

Nga:……………………..(Huamarrësi)
Për:……………………..Mediocredito Centrale 
Konventë financiare prej 41 528 041.03  (dyzet e një milionë e pesëqind e njëzet e tetë mijë e dyzet e një pikë zero tre) euro nënshkruar nga ne …………
Më …………dhe nga Mediocredito Centale në…………më…………….
-------------------------------------------------------------------------------------

Në bazë të nenit 6 të kësaj Konvente, ju kërkojmë të vini në dispozicionin tonë për kreditim në “Llogarinë me jashtë”, të hapur në emrin tonë pranë filialit të Romës………………………………., ekuivalentin në euro të………………………….(……………..) (shuma kontraktuale që mbulohet nga kjo kredi).
Saktësojmë që kjo shumë korrespondon me pagesat që duhet të bëjmë për…………….. në bazë të kontratës së furnizimit nr……………….datë …………..midis………………..,në lidhje me …………………. (projektin/programin), për të cilën konfirmojmë rregullsinë, një kopje e të cilës do t’ia dërgojë eksportuesi italian.
Me qëllim lehtësimin e pagesave në favor të……………………, i kemi dhënë udhëzime filialit të Romës ……………………t’ju kërkojë direkt, herë pas here, kërkesat për kreditim në “Llogarinë me jashtë” të fondeve të nevojshme për kryerjen e pagesave të parashikuara në kontratën e furnizimit sa më sipër, sipas kushteve dhe mënyrave që përcaktohen në të.
Me anë të kësaj kërkese, marrim përsipër detyrimin e pakushtëzuar dhe të parevokueshëm për të shlyer çdo shumë të kredituar nga ju në “Llogarinë me jashtë” sipas mënyrave që përcaktohen në këtë Konventë.
Brenda 60 ditëve nga afati i fundit për disbursimin e fundit të kredisë financiare të parashikuar në nenin 4 të kësaj Konvente, marrim përsipër detyrimin t’ju lëshojmë një njohje borxhi për shumën e principalit të barabartë me gjithë  shumat e disbursuara në bazë të kësaj Konvente financiare.
Kjo njohje borxhi hartohet në përputhje me aneksin E, bashkëlidhur kësaj Konvente.
 Përshëndetje të përzemërta.

FORMA E LETRËS SE UDHËZIMEVE PËR BANKËN AGJENTE
ANEKSI C

Nga:………………….(Huamarrësi)
Për:………………….(bankën agjente)
Për: Mediocredito Centrale (kopje)

Konventë financiare prej 41,528,041.03 (dyzet e një milionë e pesëqind e njëzet e tetë mijë e dyzet e një pikë zero tre) euro nënshkruar nga ne, në ………………….. më ……………….dhe nga Mediocredito Centrale në …………………më………………. .
------------------------------------------------------------------------------------------------------------------



Në bazë të nenit 6 të kësaj Konvente financiare dhe në vijim të letrës sonë datë……….. me anë të së cilës ju kemi emëruar si bankën agjente, ju dërgojmë bashkëlidhur (eksportuesi italian do t'ju dërgojë) një kopje të kontratës së furnizimit  nr.…..  datë …   lidhur midis …………… në lidhje me ……………..(projektin/programin) për të cilin deklarojmë që kemi njohje të plotë.
Me anë të kësaj letre ju kërkojmë, me cilësinë e bankës sonë agjente, të kryeni pagesat e parashikuara në kontratën e furnizimit sa më sipër sipas kushteve dhe mënyrave të përcaktuara në të, në favor të……………, deri në një shumë maksimale të barabatë me euro. …………(……………)
(shumë kontraktuale që mbulohet nga kjo kredi).
Pagesat që do të kryeni në favor të eksportuesit/ve italianë të treguar nga ne, janë nën vartësinë e dorëzimit nga eksportues/se të tillë të dokumentacionit sipas kontratës (p.sh. fatura, gjendja e avancimit të punimeve etj.) dhe nga lëshimi i këtij të fundit të një kuitance në dy origjinale.
Për sa u tha më sipër, do t’i dorëzohet Mediocredito Centrale një kopje vërtetuar me origjinalin e dokumentacionit të sipërpërmendur dhe një origjnal i faturës së derdhjes dhe të na trasmetohet ne  origjnali i dokumentacionit kontraktual dhe kopja e dytë origjinale e faturës së derdhjes.
Gjithashtu, ju kërkojmë që herë pas here të kryeni direkt tek Mediocredito Centrale, kreditimin në “Llogarinë me jashtë” të fondeve të nevojshme për kryerjen e pagesave të parashikuara në kontratën e furnizimit, sipas kushteve dhe mënyrave të përcaktuara  në të (çdo kërkesë duhet të na  dëgohet me teleks, faks ose swift për dijeni).
Ju bëjmë të ditur lidhur me këtë çështje se i kemi kërkuar Mediocredito Centrale të kreditojë herë pas here në Llogarinë me jashtë, në bazë të kërkesës suaj, fondet e nevojshme për kryerjen e pagesave në favor të ……………….. për llogarinë tonë.
Kini mirësinë të na konfirmoni, me anë të një letre ose telex-i që duhet konfirmuar më pas me një letër, ne dhe Mediocredito Centrale, pranimin e këtyre udhëzimeve nga ana juaj.
Përshëndetje të përzemërta.

FORMAT E KËRKESËS PËR DISBURSIM
ANEKSI D

Nga:……………………..(banka agjente)
Për:........................ Mediocredito Central
Për:………………………Huamarrësi (kopje)
Konventë financiare prej 41 528 041.03  (dyzet e një milionë e pesëqind e njëzet e tetë mijë e dyzet e një pikë zero tre) euro nënshkruara nga ne………………… datë …………………dhe Mediocredito Centrale në ………..datë…………. .
------------------------------------------------------------------------------------------------------------------
Në bazë të kësaj Konvente, mandatit dhe udhëzimeve të ………………….. (Huamarrësi), ju kërkojmë të kreditoni brenda 30 ditëve nga data e marrjes së kësaj letre, euro …………(………..)  në “Llogarinë me jashtë” të hapur pranë nesh në emër të …………………..(Huamarrësi).
Kjo shumë do të përdoret për kryerjen e pagesave në favor të …………, pagesat që bëhen të detyrueshme nga dokumentet kontraktuale të mëposhtme lidhur me kontratën furnizuese nr…………….datë………..lidhur midis………………dhe………………….. .
………………..
………………..
………………..

Lidhur me këtë çështje, vërtetojmë se dokumentacioni i mësipërm kontraktual, një kopje e të cilit do t’ju dërgohet është i rregullt dhe në përputhje me kontratën furnizuese së cilës i referohet.
Vërtetojmë gjithashtu që pagesat sa më sipër përputhen me ligjet monetare në fuqi në Itali.
Përshëndetje të përzemërta.








FORMA E NJOHJES SË BORXHIT
ANEKSI E

…………………………….(Huamarrësi)

nr………………………..
Vendi dhe data e lëshimit:
………………..
Në zbatim të Konventës financiare midis …………………….(Huamarrësi), si agjent dhe për llogari të Qeverisë së…………………….. dhe Mediocredito  Centrale, nënshkruar në  ………………… me dhe në ………………….me…………., …………(Huamarrësit) deklaron se ka marrë nga Mediocredito Centrale shumat e mëposhtme: 
     …………………………me………………….
     …………………………me………………….
     …………………………me………………….
     …………………………  …………………..
    
 Si rrjedhim, ……………..(Huamarrësi) deklaron se është debitor në mënyrë të pakushtëzuar dhe të parevokueshme ndaj Mediocredito Centrale S.p.a: -me seli në Romë (Itali), Via Piemonte 51, për shumën e principalit prej euro. ……… ……..(………) dhe merr përsipër detyrimin ta shlyejë këtë shumë në ………… (……..) këste simestrale, të barabarta dhe të njëpasnjëshme, ku të parit këst i mbaron afati më ……………………..dhe të fundit………………., sipas planit të mëposhtëm të shlyerjes.
Mbi shumën e principalit të ngelur të deklaruar në këtë njohje borxhi,……………….
(Huamarrësi) merr përsipër detyrimin të paguajë interesat sipas planit të shlyerjes bashkëngjitur, të llogaritur në përputhje me kushtet e kësaj Konvente financiare.
    ………………(Huamrrësi) do të kthejë kuotat e principalit dhe do të paguajë interesat e parashikuara në këtë njohje borxhi, duke i kredituar këto shuma brenda afateve përkatëse të rëna dakord në euro në favor të Mediocredito Centrale ose të ngarkuarve ligjorë, në filialin e Romës,……………………….(“Banka Agjente”), pa zbritur asnjë   detyrim bankar dhe/ose valutor.
Në rast se, për një arsye çfarëdo, për të cilën nuk është përgjegjëse Mediocredito Centrale, shumat e principalit dhe interesit, të përcaktuara në këtë njohje borxhi, nuk derdhen brenda afatit për të cilin është rënë dakord, në filialin e Romës, ………………….., ……………….. (Huamarrësi) është i detyruar të paguajë, mbi këto shuma, kamatëvonesa për periudhën nga data e mbarimit të fundit dhe datës së kreditimit efektiv në filialin e Romës ……………….në favor të Mediocredito Centrale ose të ngarkuarve ligjorë të caktuar nga vetë banka.
Këto kamatëvonesa do të llogariten në masën …..% për 35 ditë pas mbarimit të afatit fillestar dhe më pas, në masën 5%  deri në datën e kreditimit aktual në favor të Mediocredito Centrale.
								……………………………					
									Sigla e Huamarrësit

Për 35  ditë pas datës së mbarimit të afatit fillestar, këto kamatëvonesa do të llogariten gjithnjë me regjimin e interesave të thjeshta; për periudhën e mëpasme do të llogariten me regjimin e interesave të thjeshta, kur kjo periudhë është më e vogël se një vit dhe me regjimin e interesave të kombinuara, kur kjo periudhë është më e gjatë se një vit.
Filiali i Romës ……………………… do të regjistrojë herë pas here në këtë njohje borxhi, çdo pagesë të bërë për principalin dhe interesin.
Me kryerjen e gjithë pagesave të parashikuara në planin e shlyerjes si më poshtë, kjo njohje borxhi i kthehet ……………………….(Huamarrësit).
Kjo njohje borxhi lëshohet për kredinë financiare prej euro…………………..
(……………) dhënë në bazë të nenit 6 të ligjit italian nr.49, datë 26 shkut 1987.
PLANI I SHLYERJES

	
	Mbarimi i afatit
	Kuota e principalit 
	Kuota e interesit
	Totali

	a)
	………………………..
	………………………..
	………………………..
	………………………..

	b)
	………………………..
	………………………..
	………………………..
	………………………..

	c)
	………………………..
	………………………..
	………………………..
	………………………..

	d)
	………………………..
	………………………..
	………………………..
	………………………..

	
	
	
	
	

	1)
	………………………..
	………………………..
	………………………..
	………………………..

	2)
	………………………..
	………………………..
	………………………..
	………………………..

	3)
	………………………..
	………………………..
	………………………..
	………………………..

	4)
	………………………..
	………………………..
	………………………..
	………………………..

	
	
	
	
	

	5)
	………………………..
	………………………..
	………………………..
	………………………..

	6)
	………………………..
	………………………..
	………………………..
	………………………..

	7)
	………………………..
	………………………..
	………………………..
	………………………..

	8)
	………………………..
	………………………..
	………………………..
	………………………..

	9)
	………………………..
	………………………..
	………………………..
	………………………..

	10)
	………………………..
	………………………..
	………………………..
	………………………..



                                                                         ……………………..
                                                                      (Firma e Huamarrësit)





FORMA E FATURËS SË DERDHJES (PAGESËS)
ANEKSI F

 Nga:               Eksportuesi italian 
 Për:               (Huamarrësin)
 Për:               Mediocredito Centrale


FATURA E DERDHJES

 Në bazë të kontratës furnizuese nr. ……………. të nënshkruar në datë ………
midis kësaj shoqërie dhe ……………për furnizimin e …………, kjo shoqëri deklaron se ka marrë në dorëzim shumën në euro prej ……………… me rregullim të pjesshëm/totale të kësaj kontrate.
Kjo shumë lidhet me kredinë financiare prej 41 528 041.03  (dyzet e një milionë e pesëqind e njëzet e tetë mijë e dyzet e një pikë zero tre) euro të vëna në dispozicion nga Mediocredito Centrale, Qeverisë së ………………., në bazë të nenit 6 të ligjit italian nr.49 datë 26.9.1987 siç mund të ndryshohet herë pas here, me anë të kësaj Konvente financiare të nënshkruar në ……………… datë………………. dhe në Romë datë ………….
Kështu, ne deklarojmë se kemi paguar të plotë shumën e duhur të kredisë financiare në shumën prej euro ………..(………..), dhe se Huamarrësi dhe MCC nuk janë përgjegjës për çdo dhe të gjitha detyrim/et dhe përgjegjësi më lidhje me shumën e marrë.

        


Vendim
Nr.633, datë 18.9.2003

Për miratimin e strategjisë për përmirësimin e kushteve 
të jetesës së minoritetit rom

Në mbështetje të nenit 100 të Kushtetutës, me propozimin e Ministrit të Punës dhe të Çështjeve Sociale, Këshilli i Ministrave

V E N D O S I:

1. Miratimin e strategjisë për përmirësimin e kushteve të jetesës së minoritetit rom, sipas tekstit që i bashkëlidhet këtij vendimi.
2. Ngarkohen Ministria e Punës dhe e Çështjeve Sociale, Ministria e Financave, Ministria e Ekonomisë, Ministria e Drejtësisë, Ministria e Punëve të Jashtme, Ministria e Pushtetit Vendor dhe e Decentralizimit, Ministria e Shëndetësisë, Ministria e Rregullimit të Territorit dhe e Turizmit, Ministria e Rendit Publik, Ministria e Arsimit dhe e Shkencës, Ministria e Kulturës, Rinisë dhe  Sporteve, Ministria e Arsimit dhe Ministria  e Transportit dhe e Telekomunikacionit për ndjekjen dhe zbatimin e kësaj strategjie.
Ky vendim hyn në fuqi pas botimit në Fletoren Zyrtare

KRYEMINISTRI
Fatos Nano

Strategjia 
Kombëtare "Për përmirësimin e kushteve të minoritetit Rom"

Strategjia kombëtare “Për përmirësimin e kushteve të minoritetit rom” është realizuar nga një grup  ndërministror i drejtuar nga Zëvendësministri i Punës dhe i Çështjeve Sociale z. Ahmet Ceni në përbërje të të  cilit janë:
Gramoz  Bregu		Ministria e Arsimit dhe Shkencës
Vasil Tole		Ministria e Rinisë, Kulturës dhe Sporteve
Agim Shehi		Ministria e Shëndetësisë
Genta Qosja 		Ministria  e Punës dhe e Çështjeve Sociale
Anila Selmani		Ministria e Punës dhe e Çështjeve Sociale
Rezarta Bitri		Ministria e Drejtësisë
Shyqyri Dade		Ministria e Rendit Publik
Violeta Qebini		Ministria e Pushtetit Lokal dhe e Decentralizimit
Shqipe Rrumbullaku	Ministria e Ekonomisë dhe e Privatizimit
Doris Andoni		Ministria e Rregullimit të Territorit dhe e Turizmit
Geraldina Duçka	Ministria e Financave
Agim  Gjevori		Ministria e Transporteve
Brunilda Minarolli	Ministria e Punëve të Jashtme

Koordinatore e grupit ndërministror   Merita Gjashta

Në hartimin e strategjisë kombëtare “Për përmirësimin e kushteve të minoritetit rom” ka ndihmuar përfaqësuesi i organizatave rome në grupin ndërministror Refik Tare,  si dhe OJF-të rome; Romët për Integrim, Amaro-Drom, Romani Batx, Shanci Rom, Amaro-Dives, Disutni Albania si dhe përfaqësuesit e këtyre organizatave, zotërinjtë Arben Kosturi, Hasan Sula, Miranda Fejzo, Sabri Mile, Estref Pëllumbi, Kujtim Gajtani, Latif Kazanxhi, Ilmi Ademi, Nesti Zeqiri, Xheladin Taço, Pëllumb Fortuna, Kujtim Shabani, Skënder Veliu, Muhamet Xhambazi, Gurali Mejdani, Ramazan Elmazi.
Lista  e  shkurtimeve

	Shkurtimi
	Emri i plotë


	MPÇS
	Ministria e Punës dhe Çështjeve Sociale

	MASH
	Ministria e Arsimit dhe e Shkencës

	MSH
	Ministria e Shëndetësisë

	MRP
	Ministria e Rendit Publik

	MRTT
	Ministria e Rregullimit të Territorit dhe e Turizmit

	MEP
	Ministria e Ekonomisë dhe e Privatizimit

	MF
MJ
	Ministria e Financave
Ministria e Punëve të Jashtme

	MPVD
	Ministria e Pushtetit Vendor dhe e Decentralizimit

	MKRS
	Ministria e Kulturës, Rinisë dhe Sporteve

	KMB
	Komiteti për Mundësi të Barabarta

	SHKP
	Shërbimi Kombëtar i Punësimit

	ISHP
	Inspektoriati Shtetëror i Punës

	ISSH
	Instituti i Sigurimeve Shoqërore

	DSHP
	Drejtoria e Shëndetit Publik

	IshP
	Instituti i Shëndetit Publik

	ANVM
	Agjencia e ndërmarrjeve të vogla dhe të mesme

	CIOFF
OQV    
DA       
DSH       
IKP
	Organizata ndërkombëtare kulturore e festivaleve folklorike
Organet e qeverisjes vendore
Drejtoria Arsimore
Drejtoritë e shkollave 
Instituti i Kulturës Popullore




HYRJE

Pak histori
Historikisht popullsia shqiptare është karakterizuar nga marrëdhënie harmonike midis pakicave etnike dhe shumicës. Këto marrëdhënie kanë evoluar në shekuj duke e renditur Shqipërinë si vend model për bashkëjetesën midis komuniteteve etnike dhe besimeve fetare.
Minoriteti rom konsiderohet një minoritet gjuhësor. Të dhënat stastistikore, lidhur me numrin e romëve që jetojnë në Shqipëri, mungojnë, pasi një regjistrim i përgjithshëm i tyre nuk është bërë asnjëherë.  
Romët jetojnë në Shqipëri për më tëpër se 600 vjet. Ata kanë arritur në Shqipëri para pushtimit otoman. Nga studimet e bëra supozohet se kanë ardhur nga India pastaj nëpërmjet Ballkanit në Europë. Origjina e tyre njihet jo për shkak të dëshmive të sakta historike, por kryesisht nga analizat gjuhësore. Në kohën e pushtimit otoman për arsye sigurie, romët kanë ndryshuar besimin e tyre fetar duke e konvertuar në besim mysliman, njëlloj siç bëri një pjesë e mirë e popullsisë etnike shqiptare në atë kohë. Gjatë luftës se dytë botërore, romët e Shqipërisë nuk u përsekutuan në kampet e vdekjes, siç ndodhi në shumë vende të Europës Lindore. Romët shqiptarë kanë marrë pjesë në luftë dhe shumë prej tyre kanë luftuar së bashku me ushtrinë shqiptare kundër pushtuesve të huaj. Mbas luftës shteti shqiptar ndoqi politikën e asimilimit dhe të homogjenizimit të kombit shqiptar duke e konsideruar këtë komunitet si pjesë e popullsisë shqiptare. Vlen për t'u theksuar se gjatë regjimit komunist,  romët kanë përfituar punësimin, reformën agrare mbi tokën, sigurinë për të nesërmen, shkollimin e detyruar, strehimin etj., çka bëri që ata të integrohen njëlloj si gjithë popullsia maxhoritare, pavarësisht të metave të atij sistemi.  Në përputhje me politikën e punësimit të plotë, shteti ishte i detyruar t'u siguronte punësimin si burrave ashtu edhe grave në funksion të nivelit të shkollimit dhe të aftësive të tyre profesionale. Me përmbysjen e komunizmit dhe me fillimin e ndryshimeve demokratike romët ishin të parët që humbën punësimin dhe shkuan me shpejtësi në fund të shoqërisë. Për shkak të mungesës së arsimit dhe të kualifikimit të nevojshëm pozicioni i tyre në shoqëri ndryshoi në mënyrë drastike. Si rezultat i varfërisë së krijuar, me një përjashtim të vogël, gjenerata e re e fëmijëve romë, për të qenë krahë punë për familjet e tyre, nuk është në gjëndje të ndjekë shkollat. Fëmijët romë janë shndëruar në lypësa dhe viktima të trafiqeve të ndryshme dhe të prostitucionit. Aktualisht situata ekonomike e romëve të Shqipërisë dhe kushtet e jetesës janë në nivele shumë të ulëta, për shkak të papunësisë që është në shifra disa herë më e madhe  se pjesa tjetër e popullsisë jo rome. Kushtet e shëndetit dhe të strehimit janë shumë të këqija.
Për herë të parë romët u regjistruan në Shqipëri gjatë viteve 1522-23 dhe u vlerësuan rreth  1270 vetë. Emëri i romëve përmëndet në tekstet e vjetra shqiptare me 1635. Në vitin 1930 sipas vlerësimeve popullore kishte 20 000 romë në tërë vëndin. Në 1980 kishte 62 000 romë, të vlerësuar sipas dokumenteve franceze. Kjo shifër u bazua në burime angleze. Më 1995 Grupi Ndërkombëtar i të Drejtave të Minoriteteve vlerësoi se numëri i romëve ishte midis 90 000 dhe 100 000 vetë. Ndërsa Universiteti i Marylandit në 1995 deklaroi se ka deri në 120 000 romë që jetojnë në Shqipëri. Sot vlerësohet që ritmi i shtimit të popullsisë rome është 3%, i cili paraqitet më i lartë se ai i shqiptarve. Pasaktësia e shifrave vjen nga fakti se asnjë regjistrim zyrtar në Shqipëri nuk i ka evidentuar romët.
Romët jetojnë pothuajse në të gjithë zonat e vendit. Megjithatë, numëri më i madh i Romëve është përqëndruar kryesisht në Shqipërinë Qendrore dhe Juglindore: Tiranë, Durrës, Elbasan, Fier, Berat, Korçë, Pogradec, Bilisht, Gjirokastër, Delvinë, Krujë, Shkodër etj. Romët jetojnë ose në qytetet e mëdha, kryesisht në lagje të ndara ose në fshatra pranë qyteteve. Nga të dhënat e përafërta që kemi mundur të sigurojmë rezulton:
Në Gjirokastër, në zonën Zinxhiraj, numërohen rreth 1500 vetë. Shumica jeton në kushte shumë të varfëra, në shtëpi të përkohshme, pa kushte sanitare dhe ujë të rrjedhshëm. Minoriteti rom përpiqet të emigrojë çdo verë për të punuar në Greqi nëpër ferma etj. Disa të tjerë importojnë veshje, këpucë dhe pajisje elektrike të lira për t'i shitur në tregun e Gjirokastrës. Në këto kushte jeta e romëve të Gjirokastrës po vështirësohet edhe më shumë.
Lagjja Azotiku në Fier ka rreth 500 familje me një mesatare prej 8 fëmijësh secila. Ky komunitet jeton paralel me linjën kryesore hekurudhore që kalon nëpër Fier. Meqë nuk ka rrugë që lidh vendbanimet rome me qytetin, ata detyrohen të përdorin rrugën hekurudhore në këmbë për nevojat me qytetin. Ky ka qenë shkaku kryesor i një numri fatkeqësish aksidentale. Ata vuajnë nga papunësia. Shumë pak fëmijë ndjekin shkollën, meqë ajo ndodhet shumë larg nga vendbanimet e tyre.
Në, Levan Fier ka rreth 500 familje me një mesatare prej gjashtë personash. Shumica e fëmijëve këtu nuk shkojnë në shkollë dhe shumica e të rriturve janë të papunë. Ata bëjnë një jetë mjaft të vështirë duke u përpjekur të mbijetojnë duke punuar tokën ose duke bërë enë metalike gatimi. Minoriteti këtu është i ndarë në dy grupe, ata që kanë tokë dhe ata që s’kanë.
Në Baltës ka rreth 250-300 familje me një mesatare prej 5 ose 6 vetash në secilën familje. Shumica e familjeve jeton në shtëpi të mira dhe kanë tokat e tyre. Ata gjithashtu kanë shkollën e tyre rome, e cila i ndihmon për të mësuar gjuhën dhe kulturën rome.
Minoriteti në Kulleiri të Korçës ka rreth 600 familje. Në përgjithësi këtu minoriteti rom jeton njëlloj si  shqiptarët. Ato jetojnë në apartamente, kanë punësim dhe shumica e fëmijve ndjekin shkollën.
Në Shkodër, minoriteti tek Ura e Bunës. Romët në Shkodër përbëhen prej 27 deri në 50 familje, të cilët jetojnë në kushtet më të këqija në Shqipëri. Të gjithë shtëpitë e tyre janë prej tabakësh plastikë dhe mungon uji i rrjedhshëm. Shumica e antarëve të këtij minoriteti detyrohen të pijnë ujë lumi mbasi nuk kanë burim tjetër. Papunësia këtu është 100%.
Në Elbasan, minoriteti pranë stadiumit. Ka një minoritet rom shumë të madh në Elbasan. Numëri i saktë i tyre nuk dihet. Një pjesë e tyre  merret me shitjen e rrobave të vjetra.

Minoriteti rom në Fushë-Krujë. Romët e Fushë-Krujës, afërsisht 1200 vetë, jetojnë në kushte tepër të vështira. Në përgjithësi u mungon strehimi, pijnë ujë lumi në mungesë të ujit të rrjedhshëm, papunësi e theksuar etj.
Në Berat, minoriteti tek Lagjja e Re. Minoriteti rom këtu është relativisht i vogël në numër, jo më tëpër se 60 familje. Vendbanimet janë pranë lumit kryesor të Beratit. Ky minoritet jeton në varfëri të theksuar, meqenëse ata nuk kanë as tokë dhe as pasuri të tyre, madje nuk janë as të regjistruar tek autoritetet lokale për të marrë asistencë.
Megjithëse numri i saktë nuk dihet, supozohet se numri më i madh i popullsisë rome është i përqëndruar në Tiranë. Vendbanimet e grupuara të tyre ndodhen kryesisht në Kinostudio, Laprakë, Bregu i Lumit, Selitë, Yzberisht etj. Problemet sociale të tyre janë të gjithanshme. Evidente janë: papunësia, varfëria, braktisja e shkollave nga fëmijët dhe trafikimi i tyre, mungesë infrastrukture dhe strehimi, kushte shëndetësore të këqija etj. Një pjesë e romëve të Tiranës siguron mjetet e domosdoshme të jetesës duke gërmuar nëpër kazanët e plehrave ose duke lypur. Një numër i konsiderueshëm familjesh jetojnë në baraka të sajuara me mjete rrethanore. Rreth 100 familje në rrugën “Irfan Tomini” janë njoftuar nga Bashkia e Tiranës për t'u zhvendosur forcërisht për arsye të rregullimit urban.

Pjesa e Parë
Parimet bazë ku mbështetet hartimi i strategjisë

1.1. Shkaqet dhe domosdoshmëria e hartimit të strategjisë
Hartimi i strategjisë bazohet në analizën kritike dhe vlerësimin e problemeve të minoritetit rom, të cilat kanë të bëjnë me gjëndjen e tyre  social-ekonomike.
Hartimi i strategjisë është mbështetur në njohjen e situatës social-ekonomike dhe vlerësimin sasior e cilësor të nevojave të grupeve vulnerabël, në përpunimin e të dhënave statistikore të siguruara nga burime zyrtare dhe jozyrtare për shkallën e vulnerabilitetit dhe përjashtimit social, shpërndarjen dhe shpeshtësinë e grupeve të rrezikuara. Të dhënat e siguruara nga këto burime edhe pse jo të plota, të pasakta dhe shpesh herë të paverifikuara nga burime të dyta, kanë shërbyer për njohjen e tendencave të zhvillimit social-ekonomik, identifikimin e dukurive të reja, dinamikës së ndryshimeve dhe ndikimet e tyre në kushtet e jetesës të këtij minoriteti.
Për hartimin e strategjisë së romëve janë shfrytëzuar analiza, studime, vëzhgime dhe raporte të realizuara nga institucione shtetërore dhe joshtetërore në disa zona, si: Korçë, Fier, Novoselë, Vlorë, Berat, Fushë-Krujë, seminare, tryeza të rrumbullakta, konferenca, simpoziume  për sensibilizimin e kësaj kategorie në lidhje me mënyrën e bashkëpunimit për realizimin me sukses të projekteve të përbashkëta me këtë minoritet.
Qeveria shqiptare duke parë vështirësitë me të cilat përballet popullsia rome në Shqipëri, angazhohet politikisht për hartimin e një strategjie për përmirësimin e kushteve të jetesës së minoritetit rom, që jeton në Shqipëri përmes politikave e programeve konkrete për zbutjen e varfërisë, përfshirjen e tyre në jetën publike, ruajtjen dhe zhvillimin e identitetit të tyre etnik etj. Qeveria shqiptare shikon pakicën rome si një partner bashkëpunues në hartimin dhe zbatimin e këtij dokumenti të rëndësishëm.  
Baza ligjore 
Në legjislacionin shqiptar një rëndësi të veçantë i është kushtuar njohjes dhe garantimit të të drejtave dhe lirive themelore të njeriut, si një nga shtyllat e shoqërisë së qytetëruar bashkëkohore. Kuadri ligjor për minoritetet në Republikën e Shqipërisë përfshin një numër të konsiderueshëm dispozitash ligjore të parashikuara në Kushtetutë, në Kodet Penale dhe të Procedurës Penale, në aktet normative të Këshillit të Ministrave dhe konventat e ratifikuara nga Kuvendi i Shqipërisë.
Shqipëria është anëtare e OKB-së që nga 14 dhjetori 1955 dhe ka ratifikuar pothuajse të gjitha konventat kryesore të kësaj organizate, lidhur me mbrojtjen e të drejtave të njeriut disa prej të cilave janë: Deklarata Universale e të Drejtave të Njeriut, 1948 (aderuar më 1955); Konventa Ndërkombëtare për eliminimin e të gjitha formave të diskriminimit racial, 1969 (aderuar më 1994); Pakti Ndërkombëtar mbi të Drejtat Civile dhe Politike,1966, (aderuar më 1991); Pakti Ndërkombëtar mbi të Drejtat Ekonomike, Sociale dhe Kulturore, 1976, (aderuar më 1991); Konventa për eliminimin e të gjitha formave të diskriminimit ndaj grave, 1980, (aderuar më 1996).
Shqipëria është anëtare e OSBE-së  dhe ka nënshkruar të gjitha dokumentet e saj,  si Akti Final i Konferencës së Helsinkit, 1975;  Deklarata e Kopenhagut, 1990; Karta e Parisit për një Europë të re, 1990; Dokumenti i Konferencës së Moskës, 1991 etj.
Shqipëria është anëtare e Këshillit të Europës që nga 13 korriku 1995 dhe ka nënshkruar dhe ratifikuar një numër të madh dokumentesh të rëndësishme si Konventa për Mbrojtjen e të Drejtave të Njeriut dhe Lirive Themelore, 1951; Konventa Kuadër për mbrojtjen e pakicave kombëtare.
Në këtë këndvështrim mbrojtja e pakicave kombëtare trajtohet si nga ana e legjislacionit të brendshëm të shtetit shqiptar, ashtu edhe nga regjimi i minoriteteve i përcaktuar në aktet ndërkombëtare.  
Republika e Shqipërisë ka ratifikuar Konventën Kuadër të Këshillit të Europës për mbrojtjen e pakicave kombëtare. Shteti shqiptar garanton kushte të barabarta trajtimi dhe në përgjithësi pakicat kanë të njëjtin nivel jetese si shumica. Minoriteti rom përballet me një situatë më të vështirë ekonomike dhe sociale, e cila karakterizohet nga një jetesë nën standardin e nivelit të jetesës, strehim jo të përshtatshëm dhe ofrimin e një mjedisi jo të përshtatshëm për mirërritjen dhe edukimin e fëmijëve. Megjithëse minoriteti rom nuk quhet pakicë kombëtare, por pakicë gjuhësore, me argumentin se nuk ka një shtet referimi, parimet e Konventës Kuadër për mbrojtjen e pakicave kombëtare aplikohen dhe për ta. 
1.3. Solidariteti social dhe barazia e racave, minoriteteve etj.
Vendi ynë gjithmonë është dalluar për një bashkëjetesë në harmoni dhe paqe midis pakicave kombëtare dhe besimeve fetare. Secila pakicë gjatë kësaj bashkëjetese në vite ka demostruar orgjinalitetin e vet. Ky orgjinalitet është respektuar dhe sipas mundësive janë krijuar kushte për ruajtjen e vazhdimësisë së traditave nëpër breza. 
Minoriteti rom ka një gjeografi  pak a shumë të  përcaktuar shpërndarjeje, por ka edhe difuzion  në të gjithë popullsinë çka shpreh edhe një herë pranimin dhe mirëkuptimin për të. 
Minoriteti rom konsiderohet si pakicë  gjuhësore dhe jo pakicë kombëtare, me argumentin se nuk ka një shtet të vetin. Megjithatë, Konventa Kuadër për mbrojtjen e minoriteteve kombëtare është e aplikueshme dhe për këtë pakicë.
1.4. Partneriteti në evidentimin e përgjegjësive dhe të masave të marra për daljen nga situata
Gjatë viteve të sistemit të kaluar, shteti zbatonte politika të trajtimit të barabartë duke integruar njëlloj të gjitha pakicat etnike.  
Pas viteve 90, me ndryshimin e sistemit dhe ushtrimin e lirë të së drejtës së fjalës dhe organizimit, të gjitha pakicat u organizuan për të mbrojtur interesat dhe të drejtat e tyre në shoqëri.  
 Një rol të rëndësishëm për njohjen, zbulimin dhe zbutjen e problemeve sociale luajnë   organizatat jofitimprurëse vendase dhe të huaja që indirekt janë ofrues të fuqishëm shërbimesh. Organizata të ndryshme kanë luajtur një rol të rëndësishëm duke sensibilizuar opinionin  për rrezikshmërinë e fenomeneve të tilla, si trafikimi i fëmijëve, grave e vajzave, për qëllim të shfrytëzimit,  shkeljen e të drejtave të qytetarëve romë nga institucione publike, persona juridikë e fizikë. Veprimtaria e organizatave të shoqërisë civile është e shumëllojshme, por shpesh herë ka qenë e pakoordinuar dhe jo e organizuar për të përdorur burimet e komunitetit në funksion të zhvillimit dhe përmirësimit të jetës së vetë minoritetit. Organizatat rome kanë një mision human dhe fisnik për prezantimin me dinjitet të vlerave, elitës intelektuale rome, të lobimit dhe të përfshirjes në proceset vendimmarrëse vendore dhe qendrore për çështje që lidhen me romët. Strategjia është rezultat i përpjekjeve të përbashkëta të qeverisë dhe përfaqësuesve të organizatave të minoritetit rom. Aplikimi i programeve dhe projekteve për zbatimin e strategjisë ka nevojë për partneritet të vazhdueshëm. Përfaqësuesit e romëve duhet të bëjnë përpjekje më të mëdha dhe të luajnë rolin e tyre për sensibilizimin e opinionit rom në drejtim të dukurive negative. Vëmendje e veçantë i kushtohet atyre familjeve, që me neglizhencën apo për qëllime shfrytëzimi, pengojnë zhvillimin e fëmijëve për edukimin e tyre, duke i kthyer në pre të trafiqeve të ndryshme, të martesave të parakohshme, të fenomeneve që vënë fëmijët në situata të vështira etj. Nga ana tjetër Qeveria shqiptare duhet të mbështesë formimin dhe inkurajimin e një elite intelektuale dhe ekonomike brenda minoritetit rom, e cila do të lehtësojë aplikimin e integrimit social dhe politikave modernizuese. Duhet të zhduken steriotipet, paragjykimet dhe praktikat që nëpunës të caktuar të institucioneve qendrore dhe lokale inkurajojnë diskriminimin e qytetarëve romë krahasuar me qytetarët e tjerë.
1.5. Ruajtja dhe transmetimi i vlerave të kulturës rome
Një detyrë e rëndësishme dhe e përbashkët për të gjithë ne, është ruajtja e vlerave kulturore të minoritetit  dhe brenda kësaj, kulturën e minoritetit rom, e cila deri tani ka qenë në shkallën më të ulët, si dhe kujdesi për gjuhën rome dhe transmetimi i tyre, tek brezat e ardhshëm.
Ky aktivitet nuk duhet të kufizohet vetëm tek popullsia rome. Duke mësuar rreth kulturës rome dhe vlerave shoqërore rome në përgjithësi, shoqëria maxhoritare duhet të kontribuojë në mënyrë të konsiderushme në drejtim të pakësimit të paragjykimeve prezente në disa grupe brenda shoqërisë dhe të rrisë nivelin e solidaritetit dhe të tolerancës shoqërore.
Vetë minoriteti rom vlerësohet për ruajtjen e gjuhës dhe traditës së tyre të pasur. OJF-të rome luajnë një rol të rëndësishëm për forcimin e identitetit kulturor, ringjalljen, pasurimin dhe transmetimin e vlerave dhe gjuhës, brez pas brezi. Përmes kërkimeve, studimeve, përmbledhjeve dhe botimeve, organizatat që veprojnë në fushën kulturore, kanë dhënë një vizion të ri për traditën rome, kanë rritur respektin dhe vetë vlerësimin brenda minoritetit rom dhe kanë ndryshuar qëndrimet e shoqërisë ndaj këtij minoriteti.
1.6. Mbështetja financiare dhe ndarja e përgjegjësive për përmirësimin e gjëndjes ekonomike
Në fushën e financimit të programeve të qeverisë  duhet të bëhen përpjekje, për të siguruar shtimin e burimeve vjetore nëpërmjet fondeve specifike që sigurojnë pjesën e nevojshme të financimit në drejtim të strehimit, të ndihmës së zhvillimit rural dhe rajonal, të tregut të punës etj.
Aktualisht funksionojnë disa shoqata të cilat kanë objekte të ndryshme të aktivitetit, si kulturë, arsim parashkollor etj.  siç janë: Romët për Integrim, Amaro-Drom, Romani Baxt, Shanci Rom, Amaro Kham, Amaro-Dives, Disutni Albania, Alba-Rom etj. Megjithëse numri i shoqatave rome në Shqipëri është rritur këto vitet e fundit, përpjekjet e tyre për të sjellë ndryshime pozitive në situatën rome kanë qenë të pamjaftueshme, që të mos përmendim disa që kanë ndikuar negativisht.
Gjatë këtyre viteve ato kanë realizuar shumë projekte, si botime gazetash, hapje shkollash dhe kopshte parashkollore, kampionate futbolli, ekspozita fotografike, botime librash, ngritjen e qendrave sociale, ngritjen e shkollave verore, koncerte për fëmijë, tryeza të rrumbullakëta për problemet e romëve. Për këto projekte kanë financuar institucione dhe organizata brenda dhe jashtë vendit, si OSCE, etj.
Në procesin e zbatimit të kësaj strategjie minoriteti rom dhe OJF-të rome kanë marrë përgjegjesitë e tyre për realizimin e objektivave dhe masave prioritare.
1.7. Mbrojtja e të drejtave të njeriut dhe ndalimi i praktikave diskriminuese
Qeveria shqiptare duke synuar të përmirësojë jetën e qytetarëve shqiptarë nuk bën dallime dhe ndalon me ligj praktikat dhe sjelljet diskriminuese. Kjo është realizuar nëpërmjet legjislacionit dhe institucioneve shqiptare dhe adoptimit të instrumenteve ndërkombëtare në këtë fushë.  Minoriteti rom nuk ka qenë objekt diskriminimi nga ana ligjore, ndonëse janë konstatuar raste të diskriminimit të fshehtë nga ana e individëve të veçantë qoftë këta dhe me pushtet. 
1.8. Gjendja sociale dhe ekonomike e romëve
Kushtet e varfëra të jetesës dhe situata e pafavorizuar sociale e banorëve romë, që jetojnë në Shqipëri janë probleme që po u kushtohet vëmendje nga strukturat qeveritare, si dhe opinioni publik. Treguesit socialë për popullsinë rome janë konsideruar më të ulëta se mesatarja kombëtare, dhe një pjesë e madhe e minoritetit rom jeton në mes të kushteve të pasigurta, të pambrojtur dhe nën nivelin mesatar të jetesës.
Papunësia masive pas viteve '90 goditi romët, ata më shumë se çdo grup tjetër e gjetën veten të nxjerrë jashtë nga tregu i punës, duke  e pastur të vështirë  përfshirjen me kërkesat e tregut të ri të punës.
Raporti i banorëve romë, që përfundonin arsimin e detyruar para viteve '90, kishte tregues mjaft të mirë dhe ishte pothuaj i barabartë me atë të vazhdimit të shkollës nga fëmijët e tjerë shqiptarë. Në drejtim të vazhdimit të arsimit të mesëm dhe të lartë, niveli i pjesëmarrjes regjistronte shifra të ulëta nga minoriteti rom. Pas viteve '90 sistemi arsimor pësoi një tkurrje dhe u vunë re fenomene të braktisjes së shkollës në shifra shumë të larta.
Situata e vështirë e minoritetit rom në Shqipëri është e një natyrë të përbërë. Është një mangësi sociale që ata kanë një nivel të ulët kualifikimi, numri mesatar i anëtarëve të familjes është i lartë, ndërkohë që gjendja shëndetësore dhe paragjykimet e hedhura në drejtim të tyre pengojnë lëvizshmërinë e tyre sociale. Shumica e romëve jetojnë në pjesë të vendit me infrastrukturë jo të zhvilluar të ndikuar nga krizat ekenomike dhe në vendbanime të varfëra me një nivel më të ulët se mesatarja. Në shumicën e rasteve problemet e mësipërme janë prezente bashkë dhe kjo luan rolin e vet në kufizimin  dhe përjashtimin e popullsisë rome.
Probleme të cilat kërkojnë zgjidhje janë të shumta dhe kanë të bëjnë me gjendjen aktuale të kësaj shtrese të popullsisë. Aspekti akumulues i të gjithë këtyre faktorëve jofavorizues përkeqëson situatën e minoritetit rom. Familjet rome me shumë anëtarë, të cilët nuk kanë të ardhura dhe kanë humbur punën, nuk janë në gjendje të sigurojnë të paktën një jetesë modeste dhe nuk mund të përballojnë strehimin në banesa me kushte të pranueshme dhe pagesën e faturave të shërbimeve publike. Kjo çon në lëvizjen e tyre drejt vendstrehimeve ku ata janë të detyruar të jetojnë në kushte jo të shëndetshme dhe që nuk kanë status legal. Kështu që ata bëhen akoma dhe më të distancuar nga shërbimet publike, shkollat dhe mundësitë e punësimit.   
Situata e romëve nuk mund të thjeshtëzohet si një problem varfërie ose si çështje e një politike minoriteti. Në shqyrtimin e çështjes është e dukshme se në praktikë konstatohen raste të përjashtimit dhe të vetëpërjashtimit si rezultat i rrethanave, si ekonomike, sociologjike dhe psikologjike.
Minoriteti rom është i shpërndarë pothuajse në të gjitha zonat, kjo e lidhur ngushtë dhe me elemente të kulturës së tyre. Një pjesë e konsiderueshme e kësaj  pakice përballet me vështirësi të mëdha përsa i përket strehimit, arsimimit, punësimit, pra nuk ka një gjendje të qendrueshme ekonomike e sociale. Kjo ndryshueshmëri ndikon në gjetjen e zgjidhjeve afatgjata dhe anasjelltas. Karakteristikat e jetesës dhe familjes rome kanë një ndikim të konsiderueshëm tek fëmijët, të cilët duke mos marrë arsimin e duhur, nuk i përshtaten kërkesave të tregut të punës dhe mundësitë janë shumë më të kufizuara se pjesa tjetër e popullsisë dhe si rezultat sjellin qarkullimin e varfërisë dhe të problemeve sociale në një cikël të mbyllur, i trashëguar nëpër breza.
Gjithashtu mungesa e informacionit rreth edukimit seksual dhe programeve të planifikimit familjar bëjnë që familjet rome të jenë të zgjeruara dhe me shumë fëmijë. Familje të tilla e kanë të vështirë funksionimin e tyre të plotë në kushtet e ekonomisë së tregut, mundësi të pakëta të punësimit dhe paaftësi  për të gjetur zgjidhje afatmesme dhe afatgjata për të përmbushur nevojat. Shumica e familjeve të këtij komuniteti, për vetë nivelin shumë të ulët ekonomik, kulturor e arsimor, vuajnë edhe nga probleme të mprehta sociale, si dhuna, mosrespektimi i të drejtave të grave dhe fëmijëve, divorcet, abuzimi me alkoolin, vështirësi në administrimin e të ardhurave, shtatzënitë në adoleshencë etj. Këto familje bien shpesh pre e personave të tretë, të cilët e kanë kontingjentin e parë për llojet e ndryshme të trafiqeve, si dhe për shfrytëzim prostitucioni të grave e vajzave, trafikun e organeve, shpesh me dëshirën e prindërve dhe shfrytëzojnë punën e tyre si brenda dhe jashtë vendit. Këta fëmijë në shumë raste me dijeninë e prindërve, nën kujdesin e një personi, shpesh i afërm i familjes lypin, shesin, përfshihen me detyrim në aktivitete të paligjshme, deri në shfrytëzim për prostitucion ose veprimtari abuzuese seksuale.
Fenomeni i trafikimit të fëmijëve ndodh në të gjithë popullsinë, por është më i spikatur në komunitetin e pakicave të lartpërmendura për vetë faktin e shfrytëzimit të familjeve vulnerabile ose “gjysmë” familjeve, vetëm me një nga prindërit ose shpesh me gjyshërit, me prindër të divorcuar etj.  
Të dhënat tregojnë se papunësia e romëve është në shifra relativisht të larta në rrethet Tiranë, Korçë, Fushë-Krujë etj. Një pakicë e popullsisë rome është relativisht e integruar në jetën shqiptare dhe kjo ndodh kryesisht në qytetet ku ata kanë adaptuar një mënyrë të përafërt jetese me popullsinë maxhoritare.
Reformat strukturore, institucionalizimi i tregjeve, liberalizimi i çmimeve dhe proceset ristrukturuese të ekonomisë, megjithë oportunitetet e gjëra që krijuan, u shoqëruan edhe me përkeqësimin e disa treguesve të nivelit të jetesës, me uljen e fuqisë blerëse të popullsisë, me rritjen e papunësisë etj., kosto të cilat i “paguajnë” veçanërisht grupet më të prekshme të popullsisë, përfshirë edhe komunitetin rom.
Emigracioni dhe migracioni janë dukuri sociale karakteristike të tranzicionit. Shqipëria ka ritmet me të larta të emigracionit krahasuar me vendet e tjera të Europes Lindore dhe Qendrore. Krahas ndikimit pozitiv në drejtim të përmirësimit të jetës ekonomike të familjeve shqiptare, emigrimi sjell dhe pasoja të ndjeshme në fushën sociale (largimi i krahut të punës, rritja e numrit të grave familjare, rritja e numrit të fëmijëve të pashoqëruar, të moshuarit e braktisur, shfrytëzimi i minorenëve nga rrjete kriminale etj.).
Duke mos u ndjerë në kushte sociale dhe ekonomike të barabarta, shumë të rinj dhe familjarë romë, emigrojnë në vendet fqinje për një jetë me të mirë. Kjo është dhe një nga arsyet kryesore që çon në trafikimin e fëmijëve dhe vajzave rome, që përgjithësisht bien pre e prostitucionit.
Aktualisht, megjithë ndryshimet ekonomike dhe përmirësimin e nivelit të jetesës për shtresa të caktuara të popullsisë një masë e konsiderueshme  jeton nën “vijën zyrtare” të varfërisë dhe trajtohet me ndihmë ekonomike modeste (asistencë në cash). Varfëria është para së gjithash një fenomen rural, për faktin se pjesa më e madhe e popullsisë që jeton në këto zona përballet jo vetëm me të ardhurat e pamjaftueshme por, edhe me infrastrukturën e shkatërruar ose jofunksionale, me shërbime të kufizuara sociale etj. 
Martesa në moshë të mitur është një arsye që shumë familje rome arrijnë në divorc duke shkaktuar trauma në familje dhe kryesisht tek fëmijët.
Karakteristikë tjetër për minoritetin rom është jeta jostabile e tyre në vendbanime të qendrueshme.  Pasojat që sjell kjo lëvizje e herëpashershme krijon probleme për këtë popullsi si dhe për  vetë shtetin. Ndryshimi i ambientit ku jetojnë, lëvizja nga një shkollë tek tjetra, vështirësia për t’u ripunësuar dhe integruar me jetën në një tjetër ambient, ka pasoja nga më të ndryshmet. Shumë nga familjet nuk përfitojnë nga skemat e ndihmës ekonomike për arsye se lëvizja e tyre nuk është shoqëruar me regjistrimin e tyre në zyrat e gjendjes civile të vendbanimeve të reja, siç është p.sh. rasti i shumë familjeve që jetojnë në Fushë-Krujë, Elbasan, por që është fenomen që ndodh dhe në rrethe të tjera.
Në këndvështrimin social, situata social-ekonomike e minoritetit rom reflektohet në një spektër më të gjërë problematikash dhe qëndron në rrënjë të mjaft dukurive sociale (përfshirja e të rinjve në aktivitete kriminale, braktisja e shkollës nga fëmijët, shfrytëzimi i fëmijëve për qëllime përfitimi, prostitucioni, kultivimi dhe përdorimi i drogës, emigracioni etj.).
 
Pjesa e Dytë 
ObjeKtivat, përmbajtja dhe masat prioritare për realizimin e strategjisë 

Kapitulli I

1. Arsimi dhe edukimi
Shumë nga fëmijët romë kur nisin klasën e parë nuk dinë gjuhën shqipe, për arsye se në familjet e tyre përdoret gjuha rome, gjë e cila i krijon vështirësi në ecurinë në mësime, prandaj në të shumtën e rasteve ata detyrohen të lënë shkollën. Për të evituar këtë fenomen, do të punohet  për edukimin parashkollor të këtij brezi.
Niveli i varfërisë, konceptet e prindërve, niveli i ulët i arsimimit të prindërve bëjnë që shumë fëmijë të ndërpresin shkollën për t'u bërë krahë pune për prindërit e tyre. Duke qenë se arsimimi është domosdoshmëri për konkurrencën në tregun e punës,  është e nevojshme që fëmijët romë të kryejnë arsimin e detyruar, si dhe një pjesë tjetër të vazhdojë studimet  në të gjitha nivelet e arsimimit.
Për të ndihmuar fëmijët romë për të vazhduar shkollat, duke pasur parasysh dhe vështirësitë ekonomike që kalojnë familjet rome dhe kushtet në të cilat jetojnë, do të ndiqen politika mbështetëse duke dhënë bursa për këtë kategori fëmijësh.
Konkurrenca në tregun e punës kërkon që fëmijët romë të jenë të arsimuar dhe të përgatitur profesionalisht për të zënë vend  në administratë. Ministria e Arsimit dhe e Shkencës do të planifikojë kuota për fëmijët romë që do të vazhdojnë studimet në fusha të ndryshme, si administratë publike, shkenca sociale, drejtësi, Akademinë e Rendit dhe atë Ushtatrake, ekonomi, mësuesi etj., në mënyrë që brezi i ri rom gradualisht të punësohet në administratën publike.
1.1.Edukimi i  fëmijëve parashkollorë
Edukimi i fëmijëve parashkollorë do të realizohet nëpërmjet: (i) evidentimit të numrit të fëmijëve që duhet të frekuentojnë kopshtet; (ii) evidentimit të frekuentimit të kopshteve nga fëmijët romë; (iii) sensibilizimit të opinionit rom për domosdoshmërinë e regjistrimit të fëmijëve romë në kopshte; (iv) evidentimit të kapaciteteve thithëse të objekteve parashkollore në zonat ku banohen nga romët dhe sugjerime për të ardhmen; (v) rikonstruktimit të kopshteve që janë në gjendje jo të mirë në zonat ku banon minoriteti rom; (vi) ngritjes së objekteve të reja në zonat ku aktualisht nuk ka kopshte për fëmijë, sipas nevojave që lidhen me numrin e fëmijëve; (vii) domosdoshmërisë së mësimit të gjuhës shqipe për grupin e tretë të arsimit parashkollor për t'i përgatitur fëmijët për klasën e parë; si dhe (viii) emërimin e edukatoreve me përvojë, duke marrë më parë mendimin e minoritetit.
1.2. Arsimimi dhe problemet e ecurisë së tij me nxënësit romë
Arsimimi i fëmijëve romë do të realizohet nëpërmjet: (i) evidentimit të numrit të nxënësve që duhet të frekuentojnë shkollën; (ii) evidentimit të gjendjes së frekuentimit të shkollës; (iii) sensibilizimit të opinionit rom për regjistrimin e nxënësve në shkolla, i cili do të bëhet vazhdimisht;  (iv) marrjes së masave ndëshkimore ndaj familjeve që nuk çojnë fëmijët në shkolla; (v) si dhe duke evidentuar kapacitetet thithëse të objekteve shkollore në zonat ku banojnë romët  dhe sugjerime për të ardhmen; (vi) për shkollat që kanë nevojë për rikonstruktime ose (vii) ngritjen e shkollave të reja në funksion të kërkesave të numrit të nxënësve; (viii) duke caktuar në këto shkolla mësues me përvojë,  duke i kualifikuar dhe stimuluar ata; por në të njëjtën kohë (ix) duke stimuluar dhe nxënësit nëpërmjet dhënies falas të teksteve shkollore për ciklin e ulët dhe tetëvjeçar (klasa I-XIII); si dhe (x)  duke organizuar aktiviteteve brenda dhe jashtë shkollës; (xi) duke intensifikuar punën me prindërit romë për ndërgjegjësimin e tyre  për një qëndrim dhe vlerësim sa më pozitiv ndaj shkollës, si dhe (xii) duke pajisur shkollat me bazë materiale didaktike të nevojshme për ta bërë sa më tërheqës mësimin;  (xiii) si dhe me laboratorë të gjuhëve të huaja dhe të informatikës; ndërsa (xiv)  për shkollat e mesme profesionale, ku numri i nxënësve romë është i konsiderueshem do të hapen kurse për gjuhën rome, si dhe kurse trajnimi sipas natyrës së shkollës, traditës dhe prirjeve të tyre; (xv) për nxënësit që kanë vështirësi për të folur gjuhën shqipe në klasën e parë do të organizohen kurse për  mësimin e gjuhës shqipe, si dhe (xvi) do të praktikohet organizimi i shkollave verore me nxënës romë dhe jo romë, si dhe (xvii) do të bëhet punë e diferencuar në shkolla për evidentimin e talenteve, me qëllim që t`u krijojnë mundësinë atyre për të konkurruar në shkollat artistike dhe profesionale. (xviii) Për eliminimin e analfabetizmit  do të hapen kurse për të rriturit që kanë braktisur shkollat.
1.3. Bursa dhe programe të tjera mbështetëse për fëmijet romë
Arsimimi dhe edukimi do të stimulohet më tepër nëpërmjet dhënies së bursave dhe programeve të tjera mbështetëse për fëmijët romë: (i) duke emëruar gradualisht punonjës sociale në shkolla me numër të konsiderueshëm nxënësish romë; dhe (ii) duke organizuar veprimtari edukative në shkollë dhe jashtë saj, me synim për të nxitur nxënësit dhe prindërit e tyre për të vazhduar shkollat e mesme dhe të larta; (iii) duke planifikuar kuota të veçanta për nxënësit romë që konkurrojnë në shkollat e larta; si dhe (iv) për  fëmijët me të ardhura të pakta do të jepen bursa nga shteti.
1.4. Arsimimi në shkolla me specialitete që destinohen kryesisht në shërbime dhe administratën publike, shkencat sociale, Akademinë e Rendit, Akademinë Ushtarake, drejtësi, ekonomi, mësuesi etj.
Për arsimimin në shkolla të larta (i)  do të parashikohen kuota për fëmijët e minoritetit rom.    


Kapitulli II
Trashëgimia kulturore dhe familja

2.1. Familja
Për të integruar minoritetin rom në jetën e shoqërisë është e nevojshme ndryshimi i koncepteve për mënyrën e të jetuarit, e cila kërkon shumë kohë, duke marrë parasysh traditën, jetesën e tyre në komunitet, martesat e vajzave në moshë të mitur, dhunës ndaj gruas në familje etj.
Gruaja rome në kushtet e sotme është e shtypur dhe e diskriminuar në familje, në të shumtën e rasteve është shtëpiake dhe e pashkolluar dhe aktualisht ajo shërben për lindjen dhe rritjen e fëmijëve. Duke qenë se gruaja si nënë luan rol në edukimin e fëmijëve të saj, është e domosdoshme që ajo të jetë e integruar në shoqëri, të jetë e arsimuar  dhe të krijojë të ardhura për familjen e saj duke u punësuar. Punësimi, formimi profesional, njohja me të drejtat që asaj i jep ligji, janë disa nga rrugët që do të ndiqen për integrimin e saj në shoqëri.
2.1.1. Ndryshimi i koncepteve mbi mënyrën e jetesës në familje 
Për të ndryshuar konceptet mbi mënyrën e jetesës në familje kërkohet një periudhë e gjatë kohe, e cila do të fillojë me: (i) një studim për njohjen e konceptit të familjes rome, e cila do të realizohet nga Komiteti për Mundësi të Barabarta në bashkëpunim me OJF-të  e grave dhe të fëmijëve, si dhe OJF-të rome; duke vazhduar me (ii) takime dhe intervista në familjet e minoritetit rom; (iii) sensibilizime dhe trajnime për të drejtat që u takojnë, sipas dokumenteve ndërkombëtare dhe legjislacionit shqiptar, si dhe (iv) duke shpërndarë postera, fletëpalosje dhe duke bërë emisione televizive në median elektronike, publike dhe private. Nryshimi i koncepteve është një objektiv afatgjatë dhe është i lidhur ngushtë me realizimin e objektivave që përmban kjo strategji në të gjitha fushat e jetës së minoritetit rom.
2.1.2. Gruaja në familjet rome, masa për eliminimin e diskriminimit, programe speciale për gratë dhe vajzat
Duke qënë se gruaja në familjen rome është e diskriminuar për arsye të nivelit të ulët të arsimimit dhe pjesëmarrjes së saj në jetën shoqërore, do të merren masa për eliminimin e diskriminimit të saj në familje nëpërmjet:  (ii) organizimit të programeve të formimit profesional dhe punësimit të grave dhe vajzave duke parë me prioritet gratë kryefamiljare dhe vajzat e trafikuara.
2.2. Kultura
Minoriteti rom në shekuj e ka ruajtur dhe transmetuar kulturën dhe traditën e tij të pasur deri në ditët tona, pavarësisht nga fakti që ata kanë lëvizur në mënyrë të vazhduar. Duke e konsideruar një pasuri të madhe, shteti shqiptar do të ndjekë politika për ruajtjen dhe transmetimin e vlerave të kulturës dhe historinë rome. 
Nëpërmjet pjesëmarrjes në festivale të ndryshme shoqëria shqiptare do të informohet mbi vlerat që intelektualët, shkrimtarët, poetët, muzikantët dhe artistët romë kanë dhënë, ndihmesën e tyre për kulturën kombëtare dhe atë universale. Një spektër i gjerë i shoqërisë do të njohë kulturën rome, zakonet e traditat e saj kulturore dhe shoqërore.
2.2.1. Mbështetje për kulturën dhe historinë rome
Për ruajtjen e vlerave kulturore të minoritetit rom  është menduar t'i jepet (i) mbështetje kulturës dhe historisë rome  duke e përfshirë atë në festivalet kombëtare të përvitshme të trashëgimisë, siç është festivali folklorik tipologjik i sazeve, që zhvillohet në qytetin e Korçës, festivali folklorik tipologjik i këngës popullore mbarëqytetare që zhvillohet në Elbasan; si dhe (ii) përfshirja  në projektet e turizmit kulturor, siç janë festivali i fyellit magjik, Festivali ndërkombëtar CIOFF-it, festivali i valles dyshe dhe festivali i veglave popullore; (iii) përfshirja në kolanën muzikore zyrtare të trashëgimisë “Trashëgimia shpirtërore në CD”, duke bërë regjistrimin e materialit muzikor dhe përgatitjen e masterit, kryerjen e studimit shkencor mbi këtë material, pjesë e tekstit të CD (shqip dhe anglisht), duke riprodhuar 1000 copë CD me këtë traditë muzikore dhe duke bërë shpërndarjen e tyre në institucionet e kulturës, shkencës dhe të arsimit. (iv) Gjithashtu  do të kryhen ekspedita të përbashkëta gjurmuese dhe mbledhëse me Akademinë e Shkencave ,ekspozita fotografike, botime të ndryshme, si përralla për fëmijë, transkiptime muzikore dhe organizim pavionesh etnografike dhe zejeve të ndryshme të traditës rome; (v) duke nxitur anëtarësimin e shoqatave kulturore rome në organizma ndërkombëtarë, si p.sh. në seksionin shqiptar të CIOFF-it; dhe në vazhdim është menduar (vi) hartimi i një projekti pilot për ngritjen e një biblioteke publike dhe qendër informacioni pranë vendbanimeve të mëdha  rome.
2.3. Rinia
Rinia rome duhet të integrohet me të rinjtë  u tjerë, duke e konsideruar si pjesa më aktive dhe e ndryshueshme e familjes, e cila do të sjellë me kalimin e kohës ndryshime në konceptet e jetesës. Të rinjtë, veçanërisht, janë shumë të ndjeshëm ndaj paragjykimeve. Është shumë më e lehtë që të largosh nga mendja mendime të vjetëruara  në moshë të re, sesa më vonë në jetë. 
Kjo është arsyeja pse rritja e kontakteve ndërmjet komuniteteve të të rinjve romë dhe jo-romë duhet të nxiten si në planin e punës, ashtu edhe  nëpërmjet skemave të tjera – programeve të përbashkëta, festivaleve, sportit etj.–dhe do t’u jepen më shumë mundësi këtyre të rinjve që të njohin njëri–tjetrin.
2.3.1.Përfshirja e rinisë rome në Strategjinë Kombëtare të Rinisë
Duke qënë se Ministria e Kulturës, Rinisë dhe Sporteve është duke hartuar Strategjinë Kombëtare të Rinisë, është menduar të përfshihet rinia rome nëpërmjet: (i)  evidentimit të individëve dhe grupeve që do të përfshijë kjo strategji; (ii) duke krijuar kushte të caktuara për promovimin  e aktiviteteve të organizatave rinore rome, gjetjen e alternativave të punësimit rinor, pjesëmarrjen e tyre në debate dhe diskutime.
2.4.Sport
Aktualisht jeta sportive në këtë komunitet është e kufizuar  vetëm me një ekip futbolli për të rinj. Duke e parë sportin si një mjet që shërben për kalitjen e shëndetit, forcimin e lidhjeve midis njëri-tjetrit, kalitjen e vullnetit etj., do të ngrihen klube sportive për lloje të ndryshme sporti.
2.4.1.Gjallërimi i jetës sportive për këtë komunitet
Për të gjallëruar jetën sportive të minoritetit rom është e nevojshme: (i) krijimi i klubeve për lloje të ndryshme sporti; (ii) krijimi i ambienteve për realizimin e stërvitjeve, si dhe (iii) përgatitjen  e trajnerëve të cilët do të drejtojnë këto klube.
2.5.Media
Media luan një rol kyç për ndryshimin e sterotipeve  dhe në krijimin e një kuadri realist për pasqyrimin e realitetit.
Është e nevojshme që të prezantohet në mediat e shkruara dhe ato elektronike suksesi i iniciativës lokale dhe proceseve që nxitin integrimin social të romëve. Në media do të krijohen hapësira për të informuar për pjesëmarrjen e aktiviteteve rome, si dhe organizimin në jetë dhe zhvillimin e vendbanimeve dhe zonave ku ata jetojnë. Është shumë e rëndësishme që të transmetohen shembuj që reflektojnë deformimin  e imazhit të minoritetit rom, kontributin që ata japin për rregullimin e ambienteve të tyre, aktivitetet kulturore që organizojnë, arritjet e drejtuesve romë, ndërmarrjet dhe intelektuale të komunitetit përkatës dhe në gjithë shoqërinë.  
2.5.1.Akses në mediat  publike
Media, si pushtet i katërt, do të mbështesë minoritetin rom që të ketë aksesin e tij në media, i cili do të realizohet nëpërmjet: (i) programeve televizive dhe publikimeve në median e shkruar dhe elektronike publike dhe private (ii) duke mbështetur emisione dhe botime periodike në mbrojtje të të drejtave të minoritetit rom, propagandimit të vlerave të tij; dhe (iii) organizimit të emisioneve për denoncimin e rasteve të diskriminimit dhe deformimit të imazhit të këtij .

Kapitulli III
Ekonomia, punësimi, ulja e varfërisë dhe mbrojtja sociale

3.1. Zhvillimi i biznesit  
Punësimi, ngritja dhe zhvillimi i bizneseve, përfitimi nga programet e nxitjes së punësimit dhe forminit profesional janë disa nga mënyrat për uljen e varfërisë dhe integrimin e kësaj pakice në jetën e shoqërisë mazhoritare.
3.1.1. Inkurajimi dhe ndihmë speciale në fushat të konsulencës, studimit të tregut dhe mjeteve financiare për krijimin e bizneseve nga ana e komunitetit rom
Për inkurajimin dhe ndihmën speciale në fushën e konsulencës, studimit të tregut dhe mjeteve financiare për krijimin e bizneseve nga ana e komunitetit rom është e domosdoshme: (i) evidentimi i bizneseve tradicionale; (ii) bashkëpunimi midis organizatave të biznesit rom  dhe organizatave financuese si dhe (iii) ndihmë e konsulencë në menaxhim të bizneseve.
3.2. Punësimi dhe formimi profesional
Një pjesë e madhe e të papunëve dhe persona joaktivë të minoritetit rom kanë  qenë të papunë për një  periudhë disavjeçare dhe midis tyre pjesa më e madhe nuk janë në gjendje që të gjejnë punë, edhe nëse ekonomia vazhdon të rritet.
Janë pesë arsye kryesore për nivelet e larta të papunësisë afatgjatë: (i) mungesa e shkollimit; (ii) disavantazhet rajonale; (iii) disavantazhet nga pikëpamja e romëve, që vijnë si rezultat i transformimeve strukturore ekonomike;(iv) diskriminimi; dhe (v) efiçenca e ulët e politikave aktive të punësimit të romëve, kjo për shkak se pjesa më e madhe e tyre nuk janë të regjistruar si të papunë.
Duke u bazuar në vëzhgimet e bëra këto vitet e fundit, jo vetëm që një pjesë e madhe e romëve kanë humbur punët e tyre, por gjithashtu janë përjashtuar nga tregu i punës, kjo në në shkallë shumë të lartë, që e tejkalon mesataren e shoqërisë, por ata romë që kanë qënë në gjendje të 
qëndrojnë pak a shumë në pozicionin e tyre në tregun e punës, kanë qënë në gjendje ta bëjnë këtë duke i detyruar që të heqin dorë nga shanset për të pasur një punë të rregullt (pra të punojnë në të zezë).
Në fushën e tregut të punës është jetësore të ngremë përqindjen e skemave për trajnimin e të punësuarve, përveç trajnimeve të tipit shkollor.
Shërbimi Kombëtar i Punësimit në bashkëpunim me pushtetin vendor do të krijojnë programe për papunësinë afatgjatë, e cila duhet të bazohet në bashkëpunim me qendrat e trajnimit dhe përpjekjet për të bashkuar programet trajnuese me projektet e punëve publike .
Në përfundim të papunësisë afatgjatë, është shumë e rëndësishme që zyrat e punësimit të mos u ofrojnë shërbimet e tyre vetëm të papunëve romë të regjistruar, por gjithashtu të kenë kontakt edhe me të papunët romë që nuk janë të regjistuar.
Me qëllim që të rritet numri i të punësuarve, duhet të nxiten programe speciale të krijuara dhe të formuluara nga vetë romët. Për të siguruar që programet për arritjen e qëllimit të romëve të mos mbeten në letër, punëdhënësit dhe trajnuesit që do të merren me romët duhet të marrin një përkrahje në formën e lehtësimeve financiare.
Programet e punëve publike, punësimi lokal i mundësuar nga pushteti vendor, mund të hapin vende pune për njerëzit pa kualifikime të larta dhe me arsimim të ulët, me qëllim që këta njerëz të kenë mundësinë që të punojnë dhe të marrin një pagë. Këto lloj programesh tashmë luajnë një rol shumë të rëndësishëm (dhe do të mbeten të tilla dhe në të ardhmen) në sigurimin e një mjeti jetese për familjet e prekura.
3.2.1. Zbatimi i programeve speciale të nxitjes së punësimit për komunitetin   rom
Për punësimin dhe formimin profesional  do të zbatohen programe speciale të nxitjes së punësimit, të cilat (i) do të  punësojnë romët në programet e punëve publike me fonde nga Buxhetit i Shtetit; si dhe (ii) punësim i punëkërkuesve të papunë, (iii) punësim nëpërmjet formimit profesional; dhe (iv) formimit institucional.
3.2.2. Përdorimi i politikave lehtësuese për ato kompani që punësojnë anëtarë të komunitetit rom
Ky objektiv do të realizohet: (i) duke studiuar mundësitë e financimit të kompanive ku punëdhënës dhe punëmarrës janë nga komuniteti rom; si dhe (ii) duke studiuar mundësinë e krijimit të lehtësirave fiskale për ato kompani që hapin vende pune për romët; si dhe (iii) duke mbështetur me bazë materiale, ambiente, mjete financiare dhe burime njerëzore ato biznese që kanë si destinacion produktet e traditës rome.
3.2.3. Integrimi i komunitetit rom në sistemin e arsimit dhe formimit profesional publik dhe privat 
Për integrimin e komunitetit rom në sistemin e arsimimit dhe formimit profesional  kërkohet: (i) identifikimi i profesioneve që mund të mësohen nga romët; (ii) hapja e kurseve të formimit profesional për profesionet e identifikuara në qendrat publike dhe private të formimit profesional; (iii) identifikimi i kontingjenteve rome për punësimin e tyre si edukator kopshti parashkollor; (iv) trajnimi i këtij kontingjenti të zgjedhur, si dhe (v) punësimi i tyre në institucionet që frekuentohen nga romët; si dhe (vi) duke krijuar kushte lehtësuese për formimin profesional të të papunëve romë (vii) të mbështetur në një bazë ligjore që stimulon apo lehtëson formimin profesional të romëve.
3.2.4. Mbështetja e komunave dhe bashkive për futjen e komunitetit rom në tregun e punës
Përfshirja e komunitetit rom në tregun e punës kërkon mobilizimin e të gjithë strukturave të shtetit, duke nisur nga pushteti vendor ku: (i) komunat dhe bashkitë të evidentojnë kërkesat për punë dhe profesione të këtij komuniteti; (ii) të analizojnë  jo më pak se dy herë në vit shkallën e papunësisë së tyre; (iii) si dhe të financojnë projekte të punëve publike në lidhje me përmirësimin e infrastrukturës së vendbanimeve.
3.3.Mbrojtja sociale
Shteti shqiptar do të ndihmojë shtresat në nevojë të minoritetit rom, siç janë fëmijët e rrugës, familjet me të ardhura të pakta, të cilët kanë nevojë për ndihmën  e shtetit.
3.3.1. Integrimi i fëmijëve romë të rrugës në jetën normale
Për integrimin e këtij grupi fëmijësh është menduar: (i) ngritja e qendrave ditore të cilat do të shërbejnë si strehë dhe shkollë, që do të realizohen (ii) në bashkëpunim me donatorë vendas dhe të huaj, OJF që zbatojnë projekte në edukimin dhe zhvillimin e kësaj kategorie fëmijësh. Institucione shtetërore si Inspektorati Shtetëror i Punës (iii) do të ushtrojë kontrolle sistematike lidhur me punën e zezë të fëmijëve romë.
3.3.2. Asistencë për aplikimin e ndihmës ekonomike për familjet e varfëra
Duke qenë se shumë familje rome nuk përfitojnë ndihmë ekonomike për arsye se nuk njohin të drejtat që janë të garantuara në ligj, është programuar (i) organizimi i një fushate sensibilizuese në fushën e mbrojtjes sociale për të drejtat e përfitimit për ndihmën ekonomike dhe pagesën e papunësisë, pagesë barrëlindje dhe të drejta të tjera që lindin nga legjislacioni në fuqi; si dhe (ii) nxjerrjen e një akti administrativ, që obligon komunat dhe bashkitë për t'u dhënë asistencë ligjore familjeve rome për plotësimin e dosjeve.
3.3.3. Stimulimi dhe mbështetja e shoqatave rome si përfaqësues të aspekteve të ndryshme të jetës së tyre
Për  realizimin e këtij objektivi është e domosdoshme: (i) evidentimi dhe regjistrimi i OJF-ve rome që ushtrojnë aktivitete; dhe (ii) krijimi i një rrjeti të këtyre OJF-ve, të cilat (iii) do të bashkëpunojnë me organe të ndryshme vendimarrëse të shtetit; po në të njëjtën kohë është menduar se do të ishte shumë efikase  (iv) ngritja e një instituti apo qendre integrimi, e cila do të merrej me monitorimin dhe  ndjekjen e zbatimit të kësaj strategjie.
3.4. Kushtet e punës
3.4.1. Marrja e masave për eliminimin e rasteve abuzive të shkeljeve të dispoziatve të legjislacionit të punës nga punëdhënësit (kushtet e punës, pagat, orari i punës etj.)
Është i domosdoshëm  (i) forcimi i kontrollit të Inspektoratit Shtetëror të Punës në subjektet që kanë të punësuar romë; (ii) si dhe duke bërë informim për punëdhënës dhe punëmarrës romë për të drejtat dhe detyrimet që kanë palët gjatë marrëdhënieve të punës.
3.5. Sigurimet  shoqërore
3.5.1.Përfshirja e popullsisë aktive rome në skemën e detyrueshme të sigurimeve shoqërore, në kushtet që një pjesë e mirë e romëve merren me aktivitete joformale
Duke qënë se një pjesë e mirë e popullsisë joaktive rome nuk përfiton nga sigurimet shoqërore, për arsye të mospërfshirjes së tyre në skemën e kontributeve, është një objektiv afatgjatë që popullsia aktive e këtij komuniteti (i) të marrë informacionin e mjaftueshëm për skemën e sigurimeve shoqërore nëpërmjet mjeteve të informimit publik; si dhe (ii) Instituti i Sigurimeve Shoqërore në bashkëpunim me Inspektoriatin Shtetëror të Punës të kontrollojë veprimtarinë informale, me qëllim tërheqjen në skemën e sigurimeve të romëve që punojnë në sektorin privat.
3.6. Gjendja civile
Numri i saktë i romëve që jetojnë në Shqipëri nuk njihet, për arsye se deri tani nuk është bërë regjistrimi i këtij komuniteti, por flitet që janë 80-120 mijë. Lëvizja e shpeshtë dhe ndryshimi i vendbanimeve, martesa në moshë të vogël, mungesa e njohjes se ligjit kanë bërë që një pjesë e mirë nuk janë të regjistruar në zyrat e gjendjes civile.Për pasojë shumë prej tyre nuk përfitojnë nga mbështetja financiare që u jep shteti shtresave të varfëra dhe në nevojë, prandaj del si domosdoshmëri të bëhet një program për regjistrimin e këtij minoriteti.
3.6.1.Të regjistrohet popullsia rome në zyrat e gjendjes civile
Duke marrë në konsideratë problemet që ka ky komunitet për regjistrimin në zyrat e gjendjes civile, Ministria e Pushtetit Vendor dhe e Decentralizimit (i) do të hartojë një program për regjistrimin e kësaj pjese të popullsisë duke (ii) siguruar mjetet e nevojshme njerëzore, monetare dhe materiale.



Kapitulli IV
ShËndetësia dhe infrastruktura

4.1.Shëndetësia
Kushtet e jetesës dhe disavantazhet e popullsisë janë të lidhura ngushtë me situatën sociale, ekonomike dhe arsimore. Të gjithë këta faktorë përcaktojnë në mënyrë rrënjësore dhe një ndikim afatgjatë në gjendjen e shëndetit.
Treguesit për kushtet e jetesës dhe gjendja shëndetësore e grupeve të komunitetit rom që jetojnë në kushte jo të mira banimi dhe ushqimi, mbeten shumë më poshtë atyre që jetojnë në pjesën maxhoritare të shoqërisë. Një aspekt i varfërisë dhe i diferencimit  është pabarazia në shëndet.
Një vëmendje e veçantë do t’i kushtohet nisjes së një jete të sigurt dhe kujdesit për fëmijët. Ndihma duhet t’u sigurohet nënave, grave dhe familjeve, me qëllim që të krijohet një jetesë e shëndetshme .
4.1.1. Përmirësimi  i  shëndetit të nënës dhe fëmijës
Për të pasur një shëndet të mirë të fëmijës është parashikuar: (i) zbatimi i vaksinimit të detyrueshëm për të gjithë fëmijët nga 0-14 vjeç; (ii) ndërsa për nënën  do të organizohen programe promocionuese dhe edukativo-shëndetësore për shëndetin riprodhues; (iii) ndërgjegjësimi i komunitetit rom për përdorimin e metodave moderne të planifikimit familjar (rritja e përdorimit të metodave kontraceptive); si dhe (iv) rritja e kujdesit për gruan shtatzënë dhe fëmijën e porsalindur.
4.1.2. Asistencë me medikamente dhe ndihma mjekësore për familjet me shumë fëmije dhe të varfëra
Rritje e (i) aksesit për shërbim shëndetësor duke përmirësuar strukturën shëndetësore me ndërtimin e qendrave shëndetësore dhe ambulanca sipas shtrirjes së komunitetit rom dhe rregullave në fuqi; (i) duke evidentuar familjet e varfëra dhe me shumë fëmijë; (iii) do të bëhet trajtimi mjekësor falas në rastet e sëmundjeve për këtë pjesë të komunitetit rom.
4.1.3. Vlerësimi i morbozitetit dhe vdekshmërisë në komunitetin rom dhe masat për eliminimin e tyre
Për të realizuar këtë objektiv është e domosdoshme; (i) evidentimi i sëmundjeve dhe shkaqeve të vdekjeve, si dhe vlerësimi krahasues me pjesën tjetër të popullsisë (pjesën maxhoritare); si dhe (ii) përmirësimi i kushteve mjedisore si higjiena e mjedisit, uji i pijshëm dhe infrastruktura e zonave të banimit të komunitetit rom, të cilat do të realizohen nga bashkëpunimi i Ministrisë së Shëndetësisë me pushtetin vendor.
4.2.Kushtet e banimit
Një pjesë e komunitetit rom gjatë viteve të tranzicionit, për shkak të varfërisë dhe nivelit të ulët arsimor në vitin 1996, mbetën pa strehim si rezultat i shitjes së shtëpive dhe futjes së lekëve në firmat piramidale dhe aktualisht jetojnë në kushte ekstremisht të këqija, duke improvizuar banesa pa asnjë lloj kushti higjieno-sanitar. Një pjesë tjetër, si rezultat i proceseve të tranzicionit, papunësisë, varfërisë të tejskajshme, nivelit të ulët të arsimimit dhe traditës së hershme, jetojnë në ambiente që nuk janë të banueshme, por sa për të mbuluar kokën. Për integrimin e kësaj pjese të komunitetit, shteti në bashkëpunim me vetë komunitetin, do të hartojë projekte për strehimin e tyre me kushte normale. 
4.2.1. Sigurimi i nevojave minimale për strehim
Për këtë është e domosdoshme: (i) evidentimi i nevojave për strehim, duke u nisur nga numri i familjeve që kanë nevojë për strehim, numri i pjesëtarëve të familjes, kushtet aktuale të banimit; (ii) evidentimi i banesave që kanë nevojë për t'u riparuar dhe hartimi i projekteve për rikonstruksionin e tyre; (iii) identifikimin e pronësisë mbi truallin në të cilën është vendosur komuniteti rom; (iv) llogaritja e nevojave për truall dhe materiale ndërtimi, duke stimuluar ndërtimin e banesave nga vetë komuniteti; si dhe (v) ndërtimi i banesave të thjeshta për të pastrehët dhe për ata që banojnë në kushte jo të mira.  
4.2.2. Mbulimi në rrjetin ujësjellës-kanalizime dhe energji elektrike në gjithë komunitetin
Në vendbanimet e  komunitetit rom  pushteti vendor, Ministria e Rregullimit të Territorit dhe Turizmit në bashkëpunim me komunitetin rom (i) do të llogarisin nevojat për ujësjellës-kanalizime; (ii) duke dhënë komuniteti kontributin e vet njerëzor në ndërtimin e infrastrukturës; (iii) për të realizuar lidhjen e rrjetit të brendshëm; (iv) gjithashtu duke përmirësuar kushtet e brendshme higjieno-sanitare; dhe (v) përmirësime të sistemit elektrik,  duke vendosur  kabina elektrike në ato zona të komunitetit ku mungojnë.
4.2.3. Sigurimi  i  lidhjeve të vendbanimeve me rrugën nacionale
Për të siguruar lëvizje të lirë të pjesëtarëve të komunitetit rom në ato zona ku ata jetojnë, të veçuar nga pjesa maxhoritare e popullsisë, është e nevojshme (i) kryerja e studimeve dhe hartimi i projekteve për  rrjetin e brendshëm rrugor në rastet kur mungon ose nuk plotëson kërkesat teknike për lëvizje të lirë; si dhe (ii) ndërtimin dhe rikonstruktimin e këtyre rrugëve të brendshme; (iii) duke mobilizuar vetë komunitetin  rom.

Kapitulli V
Rendi publik, drejtësia, administrata civile

5.1. Rendi
Me qëllim që të ulen rastet e diskriminimit në jetën e përditshme, jo vetëm që duhet të dokumentohen rastet e dhunës në familje, trafikimit të vajzave dhe fëmijëve, krimeve ordinere, por duhet edhe të hetohen duke rritur ndërhyrjen, duhet të bëhet e mundur që të krijohet një ndjenjë solidariteti kundrejt romëve në mediat publike dhe në krijimin e një opinioni të përgjithshëm.
5.1.1.Evidentimi i llojeve të krimit tek komuniteti rom dhe masat për uljen e tyre
Evidentimi (i) dhe lufta për parandalimin e trafikimit të fëmijëve dhe vajzave rome, si dhe parandalimin e krimeve ordinere; (ii) marrjen e masave efektive për parandalimin e kërcënimive nga individë të veçantë në radhët e policisë; (iii) studimi i rasteve të moszbatimit korrekt të ligjit gjatë  ndërhyrjeve dhe kontrolleve që bën policia .
5.1.2. Përfshirja e anëtarëve të komunitetit rom në efektivat e policisë në ato qarqe ku ata kanë komunitet
Përfshirja e anëtarëve të komunitetit rom në efektivat e policisë do të fillojë me: (i) krijimin e hapësirave për të ndihmuar të rinjtë romë në proceset e konkurrimit në Akademinë  e Rendit; (ii) duke i trajtuar me synim punësimin e tyre  si efektivë policie; dhe (iii) duke përcaktuar kuota vjetore për t'i shkolluar të rinjtë romë në Akademinë e Rendit.
5.1.3. Parandalimi dhe goditja e rasteve të trafikimit të qenieve njerëzore, pjesë e komunitetit rom dhe sidomos trafikimit të fëmijëve dhe vajzave për qëllime shfrytëzimi
Është e rëndësishme (i) evidentimi i rasteve të trafikuara për të bërë; (ii) parandalimin e këtij fenomeni dhe për të marrë masa për personat e trafikuar;  (iii) duke hartuar programe të veçanta për të luftuar fenomenin e trafikimit, të cilat do të realizohen nga institucionet e qeverisë shqiptare në bashkëpunim me organizma ndërkombëtarë të specializuar në këtë fushë,  siç është OSBE, UNHCR etj. 

Pjesa e Tretë
ProCedurat dhe metodat e ndjekura për hartimin dhe zbatimin e strategjisë

1. Procedura e ndjekur
Për hartimin e projektstrategjisë “Për përmirësimin e kushteve të jetesës së minoritetit rom” është ngritur një grup pune ndërministror me përfaqësues të Ministrisë së Rendit Publik, Ministrisë së Financave, Ministrisë së Ekonomisë dhe të Privatizimit, Ministrisë së Drejtësisë, Ministrisë së Rregullimit të Territorit dhe të Turizmit, Ministrisë së Transportit, Ministrisë së Arsimit dhe të Shkencës, Ministrisë së Shëndetësisë, Ministrisë së Pushtetit Vendor dhe të Decentralizimit, Ministrisë së Kulturës, Rinisë dhe Sportit dhe Ministrisë së Punës dhe të Çështjeve Sociale. 
Është hartuar programi i punës për grupin ndërministror, i cili parashikon veprimtaritë e grupit, afatin kohor të realizimit, institucionet dhe personat përgjegjës.
Janë organizuar disa tryeza të rrumbullakëta ( 9-10 janar 2003 dhe 3 shkurt 2003) të finacuara nga Këshilli i Europës dhe OSCE/ODHIR  sipas programit “Romët dhe pakti i stabilitetit për Europën juglindore” me përfaqësues nga Këshilli i Europës, OSCE dhe Komisioni Europian dhe me pjesëmarrës nga institucionet shqiptare dhe OJF-ve rome. Në takimin e datës 3 shkurt është nënshkruar një marrëveshje mirëkuptimi midis përfaqësuesve të ministrive dhe të organizatave të minoritetit rom, sipas së cilës përfaqësuesit e OJF-ve rome do të jenë partnerë deri  në hartimin e dokumentit final të strategjisë. 
Për ecurinë e punës, periodikisht, janë informuar përfaqësues të  OSCE/ODHIR, të cilët kanë ndihmuar grupin ndërministror me asistencën e tyre .
OJF-të rome kanë luajtur rolin e tyre duke dhënë informacion për gjendjen,  si dhe duke  paraqitur problematikën e këtij komuniteti para grupit të punës, si dhe kanë dhënë ndihmesë në nëngrupet e ngritura pranë institucioneve të përfaqësuara.
Duke njohur vështirësitë që po kalon aktualisht vendi ynë dhe duke vlerësuar që shumë probleme të minoritetit rom janë edhe probleme të pjesës mazhoritare, grupi i punës është munduar që të përcaktojë zgjidhje për problemet që nuk mbulohen nga strategji të hartuara nga Qeveria Shqiptare për gjithë popullsinë.
Strategjia “Për përmirësimin e kushteve të jetesës së minoritetit rom”, realizohet nëpërmjet këtyre proceseve:
1. Procesi i hartimit
- ngritja e grupit ndërministror;
- hartimi i programit të punës;
- organizimi i tryezave të rrumbullakta;
- nënshkrimi i Marrëveshjes së Mirëkuptimit midis përfaqësuesve të Qeverisë shqiptare dhe OJF-ve rome;
- ngritja e nëngrupeve të punës me përfaqësues të Qeverisë shqiptare dhe OJF-ve rome,
- grumbullim i informacionit;
- hartimi i projektit.
2. Procesi i miratimit
- tryezë për  diskutimin  e projektstrategjisë;
- dërgimi i projektstrategjisë  Zëvendëskryeministrit dhe Ministrit të Jashtëm, z.Ilir Meta;
- dërgimi i projektstrategjisë  në Këshillin e Ministrave;
- miratim nga Këshilli i Ministrave.
3. Procesi i monitorimit
3.1.Organet monitoruese
 Për të siguruar zbatimin e kësaj strategjie është e nevojshme ngritja e një strukture shtetërore  (institut ose qendër integrimi), që do të merret me ndjekjen e zbatimit të problemeve dhe masave prioritare të parashikuara në strategji. Kjo strukturë mund të jetë e atashuar pranë një dikasteri të specializuar, që do të krijojë hapësira dhe mundesitë për zbatim. Kjo strukturë do të funksionojë menjëherë, sapo strategjia të miratohet dhe do të ketë në përbërjen e saj 3 deri në 5 specialistë të fushave të tilla, si arsimi dhe kultura, specialist i menaxhimit të infrastrukturës urbane, specialist i çështjeve sociale dhe i familjes, specialist i ekonomisë, biznesit dhe  punësimit. 
Misioni i kësaj strukture do të jetë bashkëpunimi me Ministrinë e Financave dhe donatorë të ndryshëm për të gjetur fondet e nevojshme për të realizuar strategjinë në fushën e investimeve. Qendra do të bashkëpunojë me shoqatat e komunitetit rom për të zgjidhur në mënyrë të vazhdueshme të gjitha problemet që kërkojnë bashkëpunimin dhe bashkëpërgjegjësi me komunitetin përkatës.  Detyrë e rëndësishme e qendrës do të jetë nxitja e organeve të ndryshme shtetërore për të përfshirë në planet e tyre të zhvillimit objektivat e parashikuara në strategji. Integrimi i vazhdueshëm dhe ndjekja e treguesve të monitorimit, si dhe raportimi në dikasterin përkatës ose në Këshillin e Ministrave do të jetë objektiv i punës së këtij institucioni. Detyra të tjera më specifike do të detajohen me krijimin e këtij institucioni.  
4.2. Treguesit e monitorimit
Me qëllim që të ndiqet realizimi konkret i strategjisë, lind nevoja e hartimit të një sërë treguesish me të cilët do të bëhet e matshme puna që do të bëhet në këtë drejtim. Këto tregues do të jenë shprehje sasiore e fenomenit ose masës së parashikuiar për t'u marrë dhe do të shprehin realizimin faktik të saj. Sistemi i treguesve mund të jetë i shumëllojshëm dhe në një numër të madh, gjithashtu ato mund të jenë tregues fleksibël, që do të thotë se mund të përdoren për një kohë të caktuar dhe me përfundimin e tyre, objektiva tregues të tjerë do të zënë vendin e tyre.
Parimi i ndërtimit të treguesve do të jetë evidentimi i realizimit të objektivave themelorë të parashikuara në tërësinë e masave prioritare. Në formë të përgjithshme këto tregues mund të paraqiten si vijon:
1. numri i fëmijëve që frekuentojnë kopështet në raport me numrin e përgjithshëm të fëmijëve romë; 
2. numri i nxënësve që frekuentojnë shkollat në të gjitha nivelet e arsimimit dhe përqindja e frekuentimit të shkollave sipas grupmoshave të fëmijëve romë. (nga cikli i ulët deri në universitet); 
3. numri i edukatorëve dhe mësuesve  romë të përgatitur për të dhënë mësim në shkolla dhe kopshte;
4. numri i bursave të akorduara për nxënësit romë;
5. numri i nxënësve romë që do të ndjekin studimet për specialitete të destinuara për të punuar në sektorët publikë, si në shkencat ekonomike, shkencat sociale, Akademia e Rendit, Akademia Ushtarake, drejtësi, mësuesi, administrim publik etj; 
6. numri i martesave të kryera para moshës 16 vjeç;
7. numri i grave të punësuara në sektorin publik dhe privat;
8. pjesëmarrja dhe stimulimi i grupeve aristike rome në të gjithë veprimtaritë artistike sipas kalendarit artistik të Ministrisë së Kulturës, Rinisë dhe Sporteve;  
9. numri i grupeve kulturore, artistike dhe sportive të krijuara pranë komuniteteve rome;
10. numri i programeve televizive, publikimeve në median e shkruar, botimeve periodike për komunitetin rom;
11. numri i bizneseve rome të krijuar dhe numri i të punësuarve në to; 
12. përqindja e të papunëve romë sipas rajoneve të banimit; 
13. fondet e akorduara për komunitetin rom në fushën e punësimit;
14. ulja e numrit të fëmijëve  romë të rrugës duke i integruar në jetën normale;
15. përfundimi i regjistrimit të popullsisë rome në zyrat e gjendjes civile;  
16. numri i familjeve rome që marrin ndihmë ekonomike;
17. numri i personave romë që dalin në pension çdo vit;
18. numri i qendrave shëndetësore, mjekëve dhe personelit tjetër për 1000 banorë në komunitetin rom; 
19. ulja e morbozitetit dhe mortalitetit në këtë komunitet;
20. numri i apartamenteve të ndërtuara me destinacion komunitetin rom;
21. numri i vajzave dhe fëmijëve të trafikuar;
22. numri i personave të punësuar në rend, administratë publike dhe sektorë të tjerë publikë.

VENDIM
Nr.638, datë 18.9.2003

PËR MIRATIMIN E STRUKTURËS DHE TË NIVELIT TË PAGAVE TË PUNONJËSVE TË INFERMIERISTIKËS NË SISTEMIN E MINISTRISË SË SHËNDETËSISË 

Në mbështetje të nenit 100 të Kushtetutës, të neneve 18 dhe 29 të ligjit nr.8549, datë 11.11.1999 “Statusi i nëpunësit civil” dhe të neneve 2 e 5 të ligjit nr.8487, datë 13.5.1999 “Për kompetencat për caktimin e pagave të punës”, me propozimin e Ministrit të Shtetit pranë Kryeministrit dhe të Ministrit të Financave, Këshilli i Ministrave, 

V E N D O S I:

1. Caktimin e strukturës dhe të niveleve të pagave për punonjësit e infermieristikës në sistemin e Ministrisë së Shëndetësisë, sipas lidhjes nr.1, që i bashkëlidhet këtij vendimi.
2. Paga e grupit  (kolona 1) e lidhjes nr.1 përcaktohet sipas lidhjes nr.2 të këtij vendimi.
- “ Paga e grupit 1” u jepet punonjësve me diplomën e shkollës së lartë të infermierisë.
- “Paga e grupit 2” u jepet punonjësve me:
a) diplomë të shkollës së mesme mjekësore;
b) diplomën e shkollës së mesme dhe dëshminë e kualifikimit të kurseve 1 dhe 2- vjeçare, për degën infermier/mami, ndihmësinfermier/mami.
- “Paga e grupit 3” u jepet punonjësve me arsim tetëvjeçar.
3. Shtesa për vjetërsi pune (kolona 2) jepet në masën 2 për qind pas çdo viti pune, deri në 25 vjet dhe llogaritet mbi pagën e grupit.
4. Shtesa për kualifikim  (kolona 3) është 0.
5. Shtesa për pozicion është sipas kolonës 4 të lidhjes nr.1. 
6. Shtesa për kushte pune është sipas kolonës 5 të lidhjes nr.1.
7. Punonjësit e infermieristikës, që punojnë larg vendbanimit, marrin shpërblim mujor, si më poshtë vijon:
a) Kur punojnë brenda rrethit të tyre, por larg vendbanimit dhe kthehen brenda ditës, 1000 lekë në muaj.
b) Kur nuk kthehen në vendbanim brenda ditës, 3000 lekë në muaj.
8. Për punën e kryer nga ora 1900 deri në 2200 përfitojnë shtesë mbi pagë 50 lekë për çdo ditë.
Për punën e kryer në intervalin 2200 dhe 600 përfitojnë shtesë mbi pagë 250 lekë për çdo ditë.
9. Për shërbimin e urgjencës së rrethit, që është organizuar dhe funksionon si i tillë, për kohën që kryejnë shërbimin e urgjencës u jepet një shtesë si më poshtë vijon:
                                          
		             Në ditë të zakonshme              të shtuna           të diela dhe festa 

- për sistemin 24 orë           1050 lekë                             1300 lekë              1600 lekë;
- për sistemin 16 orë             850 lekë                             1050 lekë              1400 lekë;
- për sistemin 12 orë             650 lekë                               850 lekë              1050 lekë. 
10. Për rastet kur, me kërkesë të institucionit dhe miratim të Ministrisë së Shëndetësisë, laborantët e spitaleve kryejnë shërbim 24 orë u jepet një shtesë, si më poshtë vijon:
- për ditë të zakonshme		1300 lekë;
- për ditët e shtuna		1600 lekë;
- për ditët e diela dhe festa	2100 lekë.
11. Për raste të veçanta, kur mjeku i rojës e sheh të domosdoshme thirrjen e personelit të infermieristikës për kryerjen e ekzaminimit apo të mjekimit, ky personel shpërblehet në masën 300 lekë deri në lekë 750 lekë, për çdo rast.
Këto shpërblime nuk mund të jenë më shumë se 20% e pagës mujore për çdo muaj.

12. Ministri i Shëndetësisë përcakton kriteret dhe rregullat për dhënien e shpërblimit sipas pikave 9, 10 dhe 11 të këtij vendimi.
13. Ky vendim nuk zbatohet për punonjësit e Institutit të Shëndetit Publik, Tiranë.
14. Të gjitha dispozitat, që bien në kundërshtim me këtë vendim, shfuqizohen.
15. Efektet financiare, që rrjedhin nga zbatimi i këtij vendimi, për vitin 2003 të përballohen nga buxheti i vitit 2003, i parashikuar për rritjen e pagave.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 16 shtator 2003.

Kryeministri
Fatos Nano 
            

LIDHJA 1
(Kreu 1.1)

STRUKTURA E PAGAVE PËR PUNONJËSIT E INFERMJERISTIKËS NË QENDRËN SPITALORE UNIVERSITARE “NËNË TEREZA” TIRANË, SPITALIN UNIVERSITAR OBSETRIK GJINEKOLOGJIK TIRANË , SPITALIN E SËMUNDJEVE TË MUSHKËRIVE “SHEFQET NDROQI” TIRANË, KLINIKËN STOMATOLOGJIKE UNIVERSITARE TIRANË

	EMËRTIMI
	PAGA MUJORE

	
	PAGA INDIVIDUALE
	SHTESA E POZICIONIT

	
	Paga e grupit
(PG)

	Shtesa për vjetërsi (SHV)
	Shtesa për kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	1
	2
	3
	4
	5
	

	Kryeinfermier/kryemami i përgjithshëm spitali
Kryeinfermier shërbimi psikiatrik
	
	2%
	0
	9300
	3500
	Nga..deri …lekë

	Kryelaborantë në shërbimin e anatomisë patologjike
Kryeinfermier shërbimi terapisë intensive
Kryeinfermiere shërbimi  onkologjik 
Kryelaborant rrezatim kobalti
Kryelaborant në histopatologji
Kryeinfermiere reparti i rrezatimit
	
	2%
	0
	9300
	3200
	Nga..deri …lekë

	Kryeinfermiere shërbimi  neurokirurgji
Kryeinfermiere reparti në psikiatri
Kryeinfermier/kryemami reparti i terapisë intensive
	
	2%
	0
	9300
	2500
	Nga..deri …lekë

	Kryeinfermiere kimioterapi
Kryelaborant klinik biokimik
Kryinfermiere në urgjencën e sëmundjeve të brendshme
Infermiere në hemodinamikë
	
	2%
	0
	9300
	1700
	Nga..deri …lekë

	Kryeinfermiere shërbimi (kirurgji, neurologji, djegie plastike, kardiokirurgji, maksilofacial)
Kryeinfermier/kryemami në repartin e kirurgjisë
Kryeinfermiere reparti (fizioterapi, urologji, urgjencës së neuologjisë, neurokirurgji, onkologji)
Kryeinfermiere/kryemami salle operacioni 
	
	2%
	0
	9300
	1000
	Nga..deri …lekë

	Kryeinfermiere shërbimi
Kryelaborante shërbimi
	
	2%
	0
	9300
	
	Nga..deri …lekë

	Infermiere në psikiatri
	
	2%
	0
	8370
	3500
	Nga..deri …lekë

	Infermiere në kyriterapi
Laborant histopatolog
	
	2%
	0
	8370
	3200
	Nga..deri …lekë

	Infermiere/mami  reanimacioni
Infermiere në dhomën e zgjimit
	
	2%
	0
	8370
	2500
	Nga..deri …lekë

	Infermiere në kimioterapi
	
	2%
	0
	8370
	1700
	Nga..deri …lekë

	Kryelaborant radiologjie
	
	2%
	0
	8370
	1400
	Nga..deri …lekë

	Kryeinfermiere e edukimit shëndetësor TB
	
	2%
	0
	8370
	1000
	Nga..deri …lekë

	Kryeinfermier në repartin e alergologjisë
Kryeinfermiere në sterilizim
Kryemami në izolim
	
	2%
	0
	8370
	
	Nga..deri …lekë

	Laborant radiolog në psikiatri dhe onkologji
	
	2%
	0
	7440
	3500
	Nga..deri …Leke

	Laborant rezatim kobalti
	
	2%
	0
	7440
	3200
	Nga..deri …Leke

	Laborant në mjekësinë bërthamore

	
	2%
	0
	7440
	2500
	Nga..deri …lekë

	Infermiere në njësinë e inspektoratit sanitar dhe infeksioneve nozokomiale
	
	2%
	0
	7440
	2000
	Nga..deri …Leke

	Kryeinfermier reparti pranim urgjencë
Laborant klinik biokimik
Infermier në punktin e gjakut
Infermier në hematologji
Infermier në onkologji
	
	2%
	0
	7440
	1700
	Nga..deri …lekë

	Infermiere reparti radilologjik
Kryeinfermiere (pranim urgjence, djegie plastike, kirurgji)
	
	2%
	0
	7440
	1400
	Nga..deri …lekë

	Infermiere/mami (kirurgji, maksilofaciale, neurokirurgji, kardiokirurgji, djegie plastike)
Instrumentare 
	
	2%
	0
	7440
	1000
	Nga..deri …lekë

	Kryemami shërbimi obsetrik
Kryeinfermiere neonatologji
Kryemami në qendrën e gruas
Kryemami pranimi
Kryeinfermiere në kabinetin e dializës
Kryemami/kryeinfermiere reparti
Kryeinfermiere konsultash në sëmundjet e brendshme
Kryelaborant (bakterolog, imunolog, ortopedi stomatologjike)
Infermiere sterilizimi
	
	2%
	0
	7440
	
	Nga..deri …lekë

	Infermiere pavioni rrezatimi
	
	2%
	0
	6230
	3200
	Nga..deri …lekë

	Infermiere (infektiv, pranim urgjencë, njësia e koordinimit të urgjencës)
Laborant (bakterolog, imunolog)
	
	2%
	0
	6230
	1700
	Nga..deri …lek♪7

	Laborant radiolog
Ndihmës farmacist
	
	2%
	0
	6230
	1400
	Nga..deri …lekë

	Infermier fizioterapi
	
	2%
	0
	6230
	1000
	Nga..deri …lekë

	Laborant (ezhe, ortopedi stomatologjike)
Kryeinfermiere  çerdheje për personelin
Infermier 
	
	2%
	0
	6230
	
	Nga..deri …lekë

	Infermier çerdheje për personelin
Kujdestar në pediatri
	
	2%
	0
	5600
	
	Nga..deri …lekë

	Kujdestar në psikiatri
	
	2%
	0
	5600
	2500
	Nga..deri …lekë
















LIDHJA 1
(Kreu 1.2)

STRUKTURA E PAGAVE PËR PUNONJËSIT E INFERMIERISTIKËS NË DREJTORINË E SHËNDETIT PUBLIK NË RRETHE

	EMëRTIMI
	PAGA MUJORE

	
	PAGA INDIVIDUALE
	SHTESA E POZICIONIT

	
	Paga e grupit
(PG)

	Shtesa për vjetersi (SHV)
	Shtesa për Kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	1
	2
	3
	4
	5
	

	Kryeinfermier i përgjithshëm
	
	2%
	0
	8370
	
	Nga..deri …lekë

	Infermer statistike
	
	2%
	0
	6230
	
	Nga..deri …lekë




LIDHJA 1
(Kreu 1.3)

STRUKTURA E PAGAVE PËR PUNONJËSIT E INFERMIERISTIKËS NË DREJTORITË E KUJDESIT SHËNDETËSOR PARËSOR DHE SHËRBIMET E KUJDESIT SHËNDETËSOR PARËSOR, AUTORITETIN SHËNDETËSOR RAJONAL TË TIRANËS, ADMINISTRATËS SË NJËSISË SË TRANSPORTIT MJEKËSOR ME HELIKOPTER

	EMËRTIMI
	PAGA MUJORE

	
	PAGA INDIVIDUALE
	SHTESA E POZICIONIT

	
	Paga e grupit
(PG)

	Shtesa për vjetërsi (SHV)
	Shtesa për kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	1
	2
	3
	4
	5
	

	Kryeinfermier i përgjithshëm
	
	2%
	0
	8370
	
	Nga..deri …lekë

	Ndihmës inspektor sanitar,ndihmës higjenist, ndihmës epidemiolog

	
	2%
	0
	7440
	1000
	Nga..deri …lekë

	Infermiere në psikiatri, qendrën komunitare të shëndetit mendor
	
	2%
	0
	7440
	
	Nga..deri …lekë

	Infermiere (hematologji,onkologji)
Laborant rontgeni
	
	2%
	0
	6230
	1400
	Nga..deri …lekë

	Infermier ortopedi
Infermier/laborant në fizioterapi

	
	2%
	0
	6230
	1000
	Nga..deri …lekë

	Kryeinfermier/kryemami
Infermier në shërbimin stomatologjik
Laborant bakterolog/klinik biokimik
Ndihmës dentist
	
	2%
	0
	6230
	
	Nga..deri …lekë

	Ndihmës bakterolog
Infermier/mami
	
	2%
	0
	5860
	
	Nga..deri …lekë

	Ndihmës infermier
	
	2%
	0
	5600
	
	Nga..deri …lekë




LIDHJA 1
(Kreu 1.4)

STRUKTURA E PAGAVE PËR PUNONJËSIT E INFERMIERISTIKËS NË SPITALET E RRETHEVE, QENDRËN E MIRËRRITJES ZHVILLIMIT 
DHE REABILITIMIT TË FËMIJËVE TIRANË

	EMËRTIMI
	PAGA MUJORE

	
	PAGA INDIVIDUALE
	SHTESA E POZICIONIT

	
	Paga e grupit
(PG)

	Shtesa për vjetërsi (SHV)
	Shtesa për kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	1
	2
	3
	4
	5
	

	Kryeinfermier i përgjithshëm
	
	2%
	0
	9300
	1000
	Nga..deri …lekë

	Laborant në anatominë patologjike
	
	2%
	0
	8370
	3200
	Nga..deri …lekë

	Kryeinfermier në psikiatri
	
	2%
	0
	8370
	2500
	Nga..deri …lekë

	Kryelaborant në laboratorin klinik biokimik
Kryeinfermier (kirurgji, reanimacion, sallë operacioni, obsetrikë gjinekologji)
	
	2%
	0
	8370
	1000
	Nga..deri …lekë

	Kryeinfermjer

	
	2%
	0
	8370
	

	Nga..deri …lekë

	Infermier në psikiatri
	
	2%
	0
	7440
	2500
	Nga..deri …lekë

	Infermiere reanimacion
Ndihmës anesteziste
Ndihmës farmaciste 
	
	2%
	0
	6230
	1400

	Nga..deri …lekë

	Kryeinfermiere në poliklinikën e spitalit
Infermier (fizioterapi, ergoterapi, logoterapi, neuropsikiatri, qendrës së shëndetit mendor, infektiv, dispanceri të sëmundjeve ngjitëse, kirurgji, ortopedi, obsetrikë, gjinekologji, pneumoftiziatri, onkologji,dispanceri)
Infermiere në repartin e lindjes
Instrumentare

Infermier/laborant në bankën e gjakut, hematologji.
	
	2%
	0
	6230
	1000

	Nga..deri …lekë

	Kryeinfermiere në qendrën e sterilizimit
Infermier pranim urgjence
Laborant klinik biokimik/bakteriologjik
	
	2%
	0
	6230
	500

	Nga..deri …lekë

	Infermier
	
	2%
	0
	6230
	

	Nga..deri …lekë

	Kujdestar në psikiatri
	
	2%
	0
	5600
	2500

	Nga..deri …lekë

	Kujdestar në pediatrik
Ndihmës infermier
	
	2%
	0
	5600
	
	Nga..deri …lekë




LIDHJA 1
(Kreu 1.5)

STRUKTURA E PAGAVE PËR LABORANTËT NË LABORATORIN E KONTROLLIT TË BARNAVE

	EMëRTIMI
	PAGA MUJORE

	
	PAGA INDIVIDUALE
	SHTESA E POZICIONIT

	
	Paga e grupit
(PG)

	Shtesa për vjetërsi (SHV)
	Shtesa per kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	1
	2
	3
	4
	5
	

	Laborant
	
	2%
	0
	8 000
	
	Nga..deri …lekë



LIDHJA 1
(Kreu 1.6)

STRUKTURA E PAGAVE PËR PUNONJËSIT E INFERIMERISTIKËS NË KLINIKAT E SHËRBIMEVE MJEKËSORE

	EMëRTIMI
	PAGA MUJORE

	
	PAGA INDIVIDUALE
	SHTESA E POZICIONIT

	
	Paga e grupit
(PG)

	Shtesa për vjetërsi (SHV)
	Shtesa per Kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	1
	2
	3
	4
	5
	

	Kryeinfermier
	
	2%
	0
	9300
	
	Nga..deri …lekë

	Infermier
Ndihmës stomatologe
	
	2%
	0
	6230
	
	Nga..deri …lekë



LIDHJA 1
(Keri 1.7)


STRUKTURA E PAGAVE PËR PUNONJËSIT E INFERIMERISTIKËS NË QENDRËN KOMBËTARE TË KONTROLLIT TË GJAKUT


	EMëRTIMI
	PAGA MUJORE

	
	PAGA INDIVIDUALE
	SHTESA E POZICIONIT

	
	Paga e groupie
(PG)

	Shtesa për vjetërsi (SHV)
	Shtesa për Kualifikim (SHK)
	Shtesa për pozicion (SHP)
	Shtesa për kushte pune (SHKP)
	Totali

	
	1
	2
	3
	4
	5
	

	Kryeinfermier
Kryelaborant
	
	2%
	0
	8370
	
	Nga..deri …lekë

	Infermier
Laborant
	
	2%
	0
	6230
	1000
	Nga..deri …lekë





LIDHJA NR. 2


	GRUPI
	PAGA Në LEKë


	1
	6930


	2
	6265


	3
	4160





VENDIM
Nr.639, datë 18.9.2003

PËR NJË NDRYSHIM NË VENDIMIN NR.194, DATË 22.4.1999 TË KËSHILLIT TË MINISTRAVE “PËR MIRATIMIN E STRUKTURËS SË PAGËS SË PUNONJËSVE MËSIMORË, NË ARSIMIN PARAUNIVERSITAR”, I NDRYSHUAR

Në mbështetje të nenit 100 të Kushtetutës dhe të neneve 2 e 5 të ligjit nr.8487, datë 13.5.1999 “Për kompentencat për përcaktimin e pagave të punës”, me propozimin e Ministrit të Shtetit pranë Kryeministrit dhe të Ministrit të Financave, Këshilli i Ministrave

V E N D O S I:

1. Në vendimin nr.194, datë 22.4.1999 të Këshillit të Ministrave, lidhjet nr.1 “Struktura e pagës për punonjësit mësimorë” dhe nr.2 zëvendësohen me lidhjet me të njëjtin numër, që i bashkëlidhen këtij vendimi.
2. Efektet financiare, për vitin 2003, që rrjedhin nga zbatimi i këtij vendimi, të përballohen nga Buxheti i Shtetit i vitit 2003, i parashikuar për rritjen e pagave.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 16 shtator 2003.

KRYEMINISTRI
Fatos Nano


LIDHJA NR.1

	
	PAGA MUJORE

	
EMËRTIMI
	PAGA INDIVIDUALE
	SHTESA E PROFESIONIT

	
	Paga e
grupit
(PG)
	Shtesa
për
vjetërsi
(SHV)
	Shtesa për
kualifikim
(SHK)
	Shtesa për pozicion
	Totali

	Drejtor i shkollës së mesme 
Përgjegjës poligoni
Dr. Inst. Nxën. që nuk shikojnë
Dr. Inst. Nxë. që nuk dëgjojnë
Dr. në shkollat me PLM
Drejtor i konvinteve
	1
	2% e PG për çdo vit pune
	

5% e PG 

10% e PG
20% e PG
	14420
	Nga…lekë
Deri…lekë

	Zv/Dr. në shkollë të mesme
Zv/Dr. në inst. e nxën. që nuk shikojnë e dëgjojnë dhe shkollat me PLM
Dr. Qendrës Kulturore të fëmijëve
Përgjegjës i bazës prodhuese
	1
	2% e PG për çdo vit pune
	5% e PG 
10% e PG
20% e PG
	12020
	Nga…lekë
Deri…lekë

	Drejtor i shkollës tetëvjeçare
	1
	2% e PG për çdo vit pune
	5% e PG 
10% e PG
20% e PG
	11660
	Nga…lekë
Deri…lekë

	Drejtor i shkollës fillore (klasa I-IV).Përgjegjës (Kryemësuesi) i shkollës me klasë kolektive. Zv/Dr i shkollës 8-vjeçare. Përgjegjës sektori në Qendrën Kulturore të fëmijëve
	1
	2% e PG për çdo vit pune
	5% e PG 
10% e PG
20% e PG
	10100
	Nga…lekë
Deri…lekë

	Drejtor i kopshtit me ushqim
	1
	2% e PG për çdo vit pune
	5% e PG 
10% e PG
20% e PG
	8640
	Nga…lekë
Deri…lekë

	Drejtor i kopshtit pa ushqim


	1
	2% e PG për çdo vit pune
	5% e PG 
10% e PG
20% e PG
	7130
	Nga…lekë
Deri…lekë

	Mësues në shkollat e mesme Mësues në inst. e nxën. që nuk shikojnë e nuk dëgjojnë dhe në shkollat me PLM.
	1
	2% e PG për çdo vit pune
	5% e PG 
10% e PG
20% e PG
	10200
	Nga…lekë
Deri…lekë

	Mësues në shkollat 8-vjeçare (I-VIII). 
Edukator konvikti. 
Kujdestar konvikti.
Instruktor në Qendrën Kulturore të fëmijëve
	1
	2% e PG për çdo vit pune
	5% e PG 
10% e PG
20% e PG
	8200
	Nga…lekë
Deri…lekë

	Edukatore në kopësht fëmijësh.

	1
	2% e PG për çdo vit pune
	5% e PG 
10% e PG
20% e PG
	6050
	Nga…lekë
Deri…lekë

	Mësues
	2
	2% e PG për çdo vit pune
	5% e PG 
10% e PG
20% e PG
	7890
	Nga…lekë
Deri…lekë

	Mësues
	3
	2% e PG për çdo vit pune
	5% e PG 
10% e PG
20% e PG
	7890
	Nga…lekë
Deri…lekë

	Edukatore në kopësht fëmijësh
	3
	2% e PG për çdo vit pune
	5% e PG 
10% e PG
20% e PG
	6510
	Nga…lekë
Deri…lekë

	Edukatore në kopësht fëmijësh
	2
	2% e PG për çdo vit pune
	5% e PG 
10% e PG
20% e PG
	6510
	Nga…lekë
Deri…lekë

